Төсөл

2023-01-02

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ОЛБОРЛОХ ҮЙЛДВЭРЛЭЛИЙН ИЛ ТОД БАЙДЛЫН ТУХАЙ ХУУЛЬ**

**НЭГДҮГЭЭР БҮЛЭГ**

 **НИЙТЛЭГ ҮНДЭСЛЭЛ**

**1 дүгээр зүйл.Хуулийн зорилт**

1.1.Энэ хуулийн зорилт нь олборлох үйлдвэрлэлийн ил тод байдлыг хангах тогтолцоог бүрдүүлэх, зохион байгуулахтай холбогдсон харилцааг зохицуулах, иргэний мэдэх эрхийг хангахад оршино.

**2 дугаар зүйл.Олборлох үйлдвэрлэлийн ил тод байдлын хууль тогтоомж**

2.1.Олборлох үйлдвэрлэлийн ил тод байдлын хууль тогтоомж нь Монгол Улсын Үндсэн хууль[[1]](#footnote-1), энэ хууль болон эдгээр хуультай нийцүүлэн гаргасан хууль тогтоомжийн бусад актаас бүрдэнэ.

2.2.Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө.

**3 дугаар зүйл.Хуулийн үйлчлэх хүрээ**

3.1.Энэ хууль нь амьтан агнах, барих, усны нөөц, ойн баялаг ашиглах болон цацраг идэвхит болон түгээмэл тархацтай ашигт малтмал, газрын тос, уламжлалт бус газрын тос, газрын тосны бүтээгдэхүүн, Ашигт малтмалын тухай хуулийн 4.1.1-д заасан ашигт малтмалын хайгуул, ашиглалт, борлуулалт, тээвэрлэлт, экспортын үйл ажиллагааны мэдээллийг нээлттэй байлгах, мэдээллийн сан бүрдүүлэх, ил тод байдлыг хангахтай холбогдох харилцаанд үйлчилнэ.

**4 дүгээр зүйл.Хуулийн нэр томьёоны тодорхойлолт**

4.1.Энэ хуульд хэрэглэсэн дараах нэр томьёог доор дурдсан утгаар ойлгоно:

4.1.1."мэдээлэл нийлүүлэгч" гэж энэ хуульд заасны дагуу холбогдох мэдээллийг мэдээллийн санд оруулах төрийн байгууллага болон зөвшөөрөл эзэмшигчийг;

4.1.2.“зөвшөөрөл” гэж Зөвшөөрлийн тухай хуулийн 1.4 дүгээр зүйлийн 1.1-д заасан буюу гэрээ, тусгай зөвшөөрөл, зөвшөөрөл, эрхийг;

4.1.3."зөвшөөрөл эзэмшигч" гэж олборлох үйлдвэрлэлийн үйл ажиллагаа эрхлэхээр зөвшөөрөл авсан этгээд буюу Зөвшөөрлийн тухай хуулийн 1.4 дүгээр зүйлийн 1.3-т заасан этгээдийг;

4.1.4."төсөл" гэж зөвшөөрөл, эрх, эсхүл нэг буюу хамаарал бүхий хэд хэдэн багц гэрээ хэлэлцээр, эсхүл нэг техник-эдийн засгийн үндэслэлийн хүрээнд хэрэгждэг, эдгээр нь тухайн этгээдийн төртэй хийх төлбөр, тооцооны үндсийг бүрдүүлж байгаа үйл ажиллагааг;

4.1.5.“эрдэс баялаг” гэж цацраг идэвхит болон түгээмэл тархацтай ашигт малтмал, газрын тос, уламжлалт бус газрын тос, газрын тосны бүтээгдэхүүн, Ашигт малтмалын тухай хуулийн 4.1.1-д заасан ашигт малтмалыг;

4.1.6.“эрдэс баялаг ашиглах” гэж газрын гадаргуу, түүний хэвлий, хүдрийн овоолго, хаягдал, байгалийн уснаас эрдэс баялаг ялган авах, олборлох, борлуулах, тээвэрлэх, экспортлох, боловсруулах, ашигт агуулгыг нэмэгдүүлэх, баяжуулах, бүтээгдэхүүн үйлдвэрлэх болон Газрын тосны тухай хуулийн 4.1.16-д заасан үйл ажиллагааг;

4.1.7.“эрдэс баялаг хайх” гэж эрдэс баялгийн нөөцийн хэмжээг тогтоох зорилгоор газрын гадаргуу, түүний хэвлийд геологи, хайгуулын судалгаа хийж, түүний нөөцийг ашиглах боломжийг судлан техник, эдийн засгийн үнэлгээ хийхийг болон Газрын тосны тухай хуулийн 4.1.8-д заасан ажлыг.

**5 дугаар зүйл.Олборлох үйлдвэрлэлийн ил тод байдлын зорилго, зарчим**

5.1.Олборлох үйлдвэрлэлийн ил тод байдлыг хангах нь дараах эрхэм зорилготой байна:

 5.1.1.байгалийн нөөц баялгийг ухаалгаар ашиглах, үндэсний ашиг сонирхолд нийцүүлэх, эдийн засгийн тогтвортой өсөлт, хөгжлийг хангах;

5.1.2.байгалийн нөөц баялгийг нөхөн сэргээж, хомсдолыг бууруулан ашиглалтын нөөц бий болгож, байгалийн үр өгөөжийг ирээдүй хойч үедээ өвлүүлэх;

5.1.3.олборлох үйлдвэрлэлийг байгальд хал багатай, хариуцлагатай эдийн засгийн салбар болгон хөгжүүлэх.

5.2.Олборлох үйлдвэрлэлийн ил тод байдлыг хангахад Монгол Улсын Үндсэн хуулийн Нэгдүгээр зүйлийн 2 дахь хэсэгт заасан төрийн үйл ажиллагааны үндсэн зарчмаас гадна дараах зарчмыг баримтална:

5.2.1.төр болон олборлох үйлдвэрлэл эрхлэгч үйл ажиллагаандаа ил тод, нээлттэй, хариуцлагатай, ёс зүйтэй байх;

5.2.2.эрх тэгш, шудрага өрсөлдөөнийг дэмжих;

5.2.3.мэдээлэл нь бүрэн, үнэн зөв, тогтмол шинэчлэгддэг байх.

Тайлбар: "олборлох үйлдвэрлэл" гэж амьтан агнах, барих, ойн баялаг, усны нөөц ашиглах болон эрдэс баялгийн хайгуул, эрдэс баялаг ашиглах үйл ажиллагааг ойлгоно.

**ХОЁРДУГААР БҮЛЭГ**

**ОЛБОРЛОХ ҮЙЛДВЭРЛЭЛИЙН НЭЭЛТТЭЙ МЭДЭЭЛЛИЙН САН, НЭЭЛТТЭЙ МЭДЭЭЛЭЛ, НЭЭЛТТЭЙ МЭДЭЭЛЛИЙН САНД МЭДЭЭЛЭЛ НИЙЛҮҮЛЭГЧ, ХАРИУЦАГЧ ЭТГЭЭД**

**6 дугаар зүйл.Олборлох үйлдвэрлэлийн нээлттэй мэдээллийн сан,**

 **түүний төрөл, нээлттэй мэдээлэл**

6.1.Олборлох үйлдвэрлэлийн нээлттэй мэдээллийн сан нь дараах төрөлтэй байна:

 6.1.1.усны нөөц ашиглах үйл ажиллагааны;

 6.1.2.ойн баялаг ашиглах үйл ажиллагааны;

 6.1.3.амьтан агнах, барих үйл ажиллагааны;

 6.1.4.эрдэс баялаг олборлох үйлдвэрлэлийн үйл ажиллагааны мэдээллийн сан.

6.2.Энэ хуулийн 6.1.1-6.1.3-т заасан мэдээллийн сан нь Байгаль орчныг хамгаалах тухай хуулийн Долдугаар бүлэгт заасан мэдээллийн сангийн дэд мэдээллийн сан байна.

6.3.Олборлох үйлдвэрлэлийн нээлттэй мэдээллийн сан/цаашид “мэдээллийн сан” гэх/ нь цахим хэлбэртэй байх бөгөөд нээлттэй мэдээллийн стандартад нийцсэн, Нийтийн мэдээллийн ил тод байдлын тухай хуулийн 27 дугаар зүйлийн 27.10-т заасны дагуу нэгдсэн, ангилал, код, тайлбартай байна.

6.4.Мэдээллийн сангийн мэдээлэл нь тоон мэдээлэл, өгөгдөл, дуу авиа, дүрс бичлэг, зураг, график, бичгийн хэлбэртэй байх бөгөөд хандах, ашиглахад хялбар, ойлгомжтой байна.

6.5.Кадастрын зурган мэдээлэл нь Засгийн газраас тодорхойлсон солбицол, өндрийн тогтолцоонд нийцсэн байна.

6.6.Мэдээллийн санд мэдээлэл оруулах, өөрчлөх, шинэчлэх эрх бүхий этгээд баталгаажуулах ажлыг цахимаар гүйцэтгэнэ.

6.7.Мэдээллийн сангийн мэдээлэл нь хуульд өөрөөр заагаагүй бол нээлттэй байна.

6.8.Мэдээллийн санд мэдээлэл оруулах хугацаа, маягт, журмыг Үндэсний зөвлөл батална.

 **7 дугаар зүйл.Усны нөөц ашиглах үйл ажиллагааны мэдээллийн сан**

7.1.Усны нөөц ашиглах үйл ажиллагааны мэдээллийн сан нь дараах мэдээллээс бүрдэх бөгөөд тус мэдээлэл нь энэ хуульд заасан хугацаанд байнга нээлттэй байна:

 7.1.1.ус ашиглах үйл ажиллагаанд мөрдөгдөж байгаа хууль тогтоомж, олон улсын гэрээ, эрх зүйн акт;

7.1.2.усны нийт нөөц, түүнийг ашиглах боломжит нөөцийн хэмжээ;

 7.1.3.усны нөөцийн экологи эдийн засгийн үнэлгээ;

 7.1.4.усны сав газар тус бүрийн болон газрын доорх уснаас ашиглах боломжит нөөцийн дээд хэмжээ;

 7.1.5.Усны тухай хуулийн 5 дугаар зүйлийн 5.1, 5.2, 5.3-т заасан хайгуул, судалгааны ажлын тайлан;

 7.1.6.усны нөөцийн нэгдсэн менежментийн төлөвлөгөө;

 7.1.7.усны хайгуул, судалгаа хийх эрх авсан усны мэргэжлийн байгууллагын жагсаалт, эрхийн хүчинтэй хугацаа, олгосон, түдгэлзүүлсэн, хүчингүй болгосон эрхийн талаарх мэдээлэл;

 7.1.8.гадаадын иргэн, хуулийн этгээд, хуулийн этгээдийн эрхгүй байгууллага усны сан бүхий газарт ус, усан орчинтой холбоотой шинжилгээ, судалгаа явуулах эсэх талаар байгаль орчны асуудал эрхэлсэн төрийн захиргааны төв байгууллагаас гаргасан шийдвэр;

 7.1.9.усны нөөцийг хамгаалах, зохистой ашиглах, усан орчинг нөхөн сэргээх, усны хөнөөлөөс урьдчилан сэргийлэх төлөвлөгөө, хөтөлбөр;

 7.1.10.рашаан ашиглуулах гэрээ;

 7.1.11.улсын усны тоо бүртгэл, статистик мэдээлэл, усны нөөц, ус ашиглалтын тайлан;

 7.1.12.усны нөөцөд учирсан хохирлын тооцоолол;

 7.1.13.Усны тухай хуулийн 161.4.10, 161.4.11, 161.4.13-т заасан дүгнэлт;

 7.1.14.ган, цөлжилт, хуурайшилтын үед усны нөөц хомсдох, бохирдсон тохиолдолд тухайн сав газарт ус ашиглагчийн ашиглах усыг хуваарилах, хязгаарлах, ус, түүний орчныг нөхөн сэргээх зорилгоор ус ашиглахыг тодорхой хугацаагаар түр хориглосон шийдвэр;

7.1.15.ус ашиглах зорилгоор цооног өрөмдөх, худаг гаргах, суваг хоолой татах тухай иргэн, хуулийн этгээд болон хуулийн этгээдийн эрхгүй байгууллагын хүсэлт, түүний бүртгэл;

7.1.16.улсын нөөцөд бүртгэгдсэн рашааныг эмчилгээ-сувилгаа, үйлдвэрлэл, үйлчилгээний зориулалтаар ашиглах талаар дүгнэлт;

7.1.17.ус ашиглах, хаягдал ус зайлуулах шаардлагыг зөрчсөн иргэн, хуулийн этгээд болон хуулийн этгээдийн эрхгүй байгууллагын ус ашиглах, хаягдал ус зайлуулах эрхийг цуцлах дүгнэлт;

7.1.18.хаягдал усыг зохих журмын дагуу байгальд шууд нийлүүлж байгаа хуулийн этгээдтэй байгуулсан ус бохирдуулсны төлбөрийн гэрээ, гэрээний хэрэгжилт;

7.1.19.тухайн сав газарт ашигт малтмалын хайгуул хийх, олборлолт явуулах тусгай зөвшөөрөл олгоход харьяалах сав газрын захиргаанаас өгсөн санал;

7.1.20.сав газрын менежментийн төлөвлөгөө;

7.1.21.аймаг, нийслэлийн ус, рашааны тоо бүртгэлийн нэгтгэсэн дүн;

7.1.22.усны нөөцийг хуримтлуулах, ашиглах, томоохон уул уурхайн үйлдвэрлэл эрхлэх болон далан, суваг барих төсөлд Сав газрын зөвлөлөөс өгсөн санал;

7.1.23.сав газрын захиргааны усны менежментийн төлөвлөгөөний хэрэгжилтэд хяналт тавьж, илэрсэн зөрчлийг арилгах шийдвэр гаргуулах, хариуцлага тооцуулахаар эрх бүхий байгууллагад Сав газрын зөвлөлөөс хүргүүлсэн санал;

7.1.24.усны барилга байгууламжийн зураг төсөл усны нөөцөд сөрөг нөлөөтэй нь мэргэжлийн байгууллагын дүгнэлтээр батлагдвал барьж байгуулах ажлыг түдгэлзүүлэхээр Сав газрын зөвлөлөөс эрх бүхий байгууллагад гаргасан санал;

7.1.25.ус ашиглахтай холбогдсон сав газрын захиргааны дүгнэлтийг хүчингүй болгох талаар Сав газрын зөвлөлөөс эрх бүхий байгууллагад гаргасан санал;

7.1.26.гол, мөрний байгалийн үндсэн голдирлыг өөрчлөх талаарх байгаль орчны асуудал эрхэлсэн төрийн захиргааны төв байгууллагын шийдвэр;

7.1.27.рашааныг ашиглагч нь холбогдох хууль тогтоомж, технологийн горим зөрчсөнөөс рашааны орд, ундарга, нөөц хомсдож, чанар нь алдагдсан эсэх талаар сав газрын захиргаанаас гаргасан дүгнэлт;

7.1.28.улс, орон нутгийн төсөв, Байгаль орчин, уур амьсгалын сан, хуулийн этгээд болон хуулийн этгээдийн эрхгүй байгууллагын хөрөнгө, гадаадын зээл, тусламжаар санхүүжүүлсэн усны нөөцийг хамгаалах, нөхөн сэргээх арга хэмжээний тайлан, түүний санхүүжилтийн дүн;

7.1.29.хаягдал ус хаях, зайлуулах зөвшөөрөл, зөвшөөрөл авсан этгээдийн жагсаалт, зөвшөөрөлд заасан хаягдал ус зайлуулах хэмжээ, зөвшөөрөл олгосон, сунгасан, түдгэлзүүлсэн, хүчингүй болгосон мэдээлэл, зөвшөөрлийн хүчинтэй хугацаа;

7.1.30.Байгаль орчин, уур амьсгалын санд хүн, хуулийн этгээд болон хуулийн этгээдийн эрхгүй байгууллагаас төлөх ус бохирдуулсны нөхөн төлбөрийн хэмжээ, төлөлтийн мэдээлэл, төлөгч тус бүрээр;

7.1.31.хүн, хуулийн этгээд болон хуулийн этгээдийн эрхгүй байгууллагаас төлөх ус хомсдуулсны төлбөрийн хэмжээ, төлөлтийн мэдээлэл, төлөгч тус бүрээр;

7.1.32.аймаг, нийслэлийн байгаль орчны албанаас ус хэрэглэгчид олгосон цооног өрөмдөх, худаг гаргах, голоос суваг шуудуу татах зөвшөөрлийн мэдээлэл, зөвшөөрөл авсан этгээдийн жагсаалт, зөвшөөрөл олгосон, сунгасан, түдгэлзүүлсэн, хүчингүй болгосон мэдээлэл, зөвшөөрлийн хүчинтэй хугацаа;

7.1.33.цооног өрөмдөх, худаг гаргах, голоос суваг шуудуу татах зөвшөөрөл авах ус хэрэглэгчийн аймаг, нийслэлийн байгаль орчны албанд гаргасан өргөдөл;

7.1.34.аймаг, нийслэлийн байгаль орчны албанаас ус хэрэглэгчид олгосон худгийн паспорт;

7.1.35.хүн, хуулийн этгээд болон хуулийн этгээдийн эрхгүй байгууллагын ус, рашаан ашиглах хүсэлт;

7.1.36.хоногт 100 шоометрээс их ус ашиглах, эрчим хүч, усан тээврийн зориулалтаар ашиглуулах талаар усны асуудал хариуцсан төрийн захиргааны байгууллагаас гаргасан дүгнэлт;

7.1.37.хоногт 50-100 шоометр ус болон усан орчин ашиглуулах талаар сав газрын захиргаанаас гаргасан дүгнэлт;

7.1.38.хоногт 50 шоометр хүртэлх ус ашиглуулах, хурын ус хуримтлуулж, хөв, цөөрөм байгуулах, суваг, шуудуу татах талаар аймаг, нийслэлийн байгаль орчны албанаас гаргасан дүгнэлт;

7.1.39.хоногт 100 шоометрээс их ус ашиглах зөвшөөрөл, зөвшөөрөл авсан этгээдийн жагсаалт, зөвшөөрлийн хүчинтэй хугацаа, олгосон, түдгэлзүүлсэн, хүчингүй болгосон зөвшөөрлийн талаарх мэдээлэл, эрхийн бичиг, гэрээ;

7.1.40.хоногт 50-100 шоометр ус болон усан орчин ашиглуулах зөвшөөрөл, зөвшөөрөл авсан этгээдийн жагсаалт, зөвшөөрлийн хүчинтэй хугацаа, олгосон, түдгэлзүүлсэн, хүчингүй болгосон зөвшөөрлийн талаарх мэдээлэл, эрхийн бичиг, гэрээ;

7.1.41.хоногт 50 шоометр хүртэлх ус ашиглуулах зөвшөөрөл, зөвшөөрөл авсан этгээдийн жагсаалт, зөвшөөрлийн хүчинтэй хугацаа, олгосон, түдгэлзүүлсэн, хүчингүй болгосон зөвшөөрлийн талаарх мэдээлэл, эрхийн бичиг, гэрээ;

7.1.42.хүн амын төвлөрсөн ус хангамжийн эх үүсвэрийн ус хангагч байгууллагад усны асуудал хариуцсан төрийн захиргааны байгууллагаас олгосон дүгнэлт;

7.1.43.хүн амын төвлөрсөн ус хангамжийн эх үүсвэрийн ус хангагч байгууллагын сав газрын захиргаанаас авсан ус ашиглах зөвшөөрөл, эрхийн бичиг, гэрээ;

7.1.44.улсын төсвийн хөрөнгөөр судалж тогтоосон усны нөөцийг ашиглах тохиолдолд усны эрэл, хайгуул, судалгааны зардлыг ус ашиглагчаар эргүүлэн төлүүлсэн байдлын мэдээлэл;

7.1.45.аж ахуйн нэгжийн өөрийн хөрөнгөөр олж илрүүлсэн усны ашиглалтын нөөцийн баталгаажуулсан хэмжээ;

7.1.46.аж ахуйн нэгжийн хэрэгжүүлэх төслийн үргэлжлэх хугацаа;

7.1.47.аж ахуйн нэгжийн өөрийн хөрөнгөөр олж илрүүлсэн усны ашиглах боломжит нөөц;

7.1.48.аж ахуйн нэгжийн хэрэгжүүлэх төслийн усны хэрэгцээ;

7.1.49.ус ашиглагчийн ашигласан усны хэмжээ;

7.1.50.ус, рашааны нөөц ашигласны төлбөрийн хэмжээ, төлөлтийн байдал;

7.1.51.рашаан, эрдэст нуур, эмчилгээний шаврын найрлага, чанарын үнэлгээний үзүүлэлт;

7.1.52.рашаан ашиглалтын бүртгэл, дүн мэдээ.

7.2.Дараах төрийн байгууллага, иргэн, хуулийн этгээд энэ зүйлд заасан холбогдох мэдээллийг доор дурдсан байдлаар хариуцаж нээлттэй байлгах ба усны нөөц ашиглах үйл ажиллагааны мэдээллийн санд тухай бүр оруулах, энэ хуульд заасны дагуу ил тод байдлын тайланд тусгаж цахимаар хүргүүлэх үүрэгтэй:

7.2.1.байгаль орчны асуудал эрхэлсэн төрийн захиргааны төв байгууллага нь энэ хуулийн 7.1.1-7.1.8, 7.1.20, 7.1.26, 7.1.28, 7.1.44, 7.1.50-д заасан мэдээллийг;

 7.2.2.усны асуудал эрхэлсэн төрийн захиргааны байгууллага нь энэ хуулийн 7.1.11-7.1.14, 7.1.35, 7.1.36, 7.1.42-т заасан мэдээллийг;

 7.2.3.аймаг, нийслэлийн Засаг дарга энэ хуулийн 7.1.9-д заасан мэдээллийг;

 7.2.4.сум, дүүргийн Засаг дарга нь энэ хуулийн 7.1.10, 7.1.29, 7.1.41-д заасан мэдээллийг;

 7.2.5.Усны тухай хуулийн 17 дугаар зүйлд заасан Сав газрын захиргаа нь энэ хуулийн 7.1.15-7.1.19, 7.1.27, 7.1.35, 7.1.37, 7.1.39, 7.1.43, 7.1.52-т заасан мэдээллийг;

 7.2.6.аймаг, нийслэлийн байгаль орчны алба нь энэ хуулийн 7.1.21, 7.1.32-7.1.35, 7.1.38, 7.1.40-д заасан мэдээллийг;

 7.2.7.Усны тухай хуулийн 20 дугаар зүйлд заасан Сав газрын зөвлөл нь энэ хуулийн 7.1.22-7.1.25-д заасан мэдээллийг;

 7.2.8.ус ашиглагч аж ахуйн нэгж, байгууллага нь энэ хуулийн 7.1.30, 7.1.31, 7.1.45-7.1.49, 7.1.51-д заасан өөрт хамаарах мэдээллийг;

 7.2.9.санхүү, төсвийн асуудал эрхэлсэн төрийн захиргааны төв байгууллага нь энэ хуулийн 7.1.30, 7.1.31, 7.1.50-д заасан мэдээллийн улирал, жилийн нийт дүнг.

 **8 дугаар зүйл.Ойн баялаг ашиглах үйл ажиллагааны мэдээллийн сан**

8.1.Ойн баялаг ашиглах үйл ажиллагааны мэдээллийн сан нь дараах мэдээллээс бүрдэх бөгөөд тус мэдээлэл нь энэ хуульд заасан хугацаанд байнга нээлттэй байна:

 8.1.1.ойн баялаг ашиглах үйл ажиллагаанд мөрдөгдөж байгаа хууль тогтоомж, олон улсын гэрээ, эрх зүйн акт;

 8.1.2.ойн сан эзэмшиж, ашиглаж байгаа ойн нөхөрлөл, аж ахуйн нэгж, байгууллагын жагсаалт, тэдгээртэй байгуулсан гэрээ;

 8.1.3.төрийн захиргааны төв байгууллагаас эрх авсан ойн тооллого, ой зохион байгуулалтын ажлыг гүйцэтгэх ойн мэргэжлийн байгууллагын жагсаалт, эрхийн мэдээлэл, гэрээ;

 8.1.4.улсын хэмжээний ойн тооллогын мэдээ, ойн сангийн төлөв байдал, ойн сангийн нөөц;

 8.1.5.мод, ойн дагалт баялаг ашиглах, экспортлох хэмжээг хязгаарласан болон тодорхой хугацаагаар хориглосон тухай шийдвэр;

 8.1.6.ойн ангийн хариуцах талбайн норматив, байршлын мэдээлэл;

 8.1.7.жил бүр ашиглах ойн нөөцийн дээд хэмжээг модны төрлөөр хууль тогтоомжийн дагуу тогтоосон шийдвэр;

 8.1.8.экологийн шаардлага, нөөцийг харгалзан тухайн бүс нутагт мод, ойн дагалт баялгийн ашиглалтыг хязгаарласан, эсхүл тодорхой хугацаагаар хориглосон шийдвэр;

 8.1.9.улсын ойн менежментийн төлөвлөгөө;

8.1.10.тодорхойлсон ойн нөөцийн төлөв байдал, чанар, түүнд өгсөн үнэлгээ;

8.1.11.ойн экологи, эдийн засгийн үнэлгээ;

8.1.12.аймаг, нийслэлийн ойн менежментийн төлөвлөгөө;

8.1.13.улсын ойн менежментийн төлөвлөгөөг хэрэгжүүлэхэд шаардагдах зардлыг санхүүжүүлэх зориулалтаар батлагдсан улсын болон орон нутгийн төсөв, төсвөөс санхүүжүүлэх болон санхүүжүүлсэн байдал;

8.1.14.ойн мэргэжлийн байгууллагын жагсаалт, тэдгээрийн эрхийн талаарх мэдээлэл, тэдэнтэй байгуулсан гэрээ;

8.1.15.ойн анги, ойн нөхөрлөл, ойн мэргэжлийн байгууллагын үйл ажиллагаанд хийсэн дүгнэлт;

8.1.16.ойг хамгаалах, зохистой ашиглах, нөхөн сэргээх, үржүүлэх болон ой, хээрийг түймрээс хамгаалах арга хэмжээний хөтөлбөр, төлөвлөгөө;

8.1.17.ойг хамгаалах, зохистой ашиглах, нөхөн сэргээх, үржүүлэх арга хэмжээний хөтөлбөр, төлөвлөгөөний биелэлт, ойн сангийн төлөв байдал, мэдээллийн сангийн тухай Засаг даргын мэдээлэл, тайлан;

8.1.18.сумдаар хуваарилан баталсан тухайн жилд ойгоос бэлтгэх хэрэглээний мод, түлээний хэмжээ;

8.1.19.нутаг дэвсгэртээ байх ойн ангийн жагсаалт, тухайн жилийн төсөв;

8.1.20.ойн сангийн мэдээ, тайлан;

8.1.21.төрийн захиргааны төв байгууллагад хүргүүлсэн тухайн жилд ойгоос бэлтгэх модны хэмжээний талаарх санал;

8.1.22.ойг хамгаалах, зохистой ашиглах, нөхөн сэргээх, үржүүлэх талаар ойн нөхөрлөл, аж ахуйн нэгж, байгууллагаас явуулж байгаа үйл ажиллагааны явцад хяналт тавьж, илэрсэн зөрчлийг арилгуулах, шаардлагатай бол ойн санд сөргөөр нөлөөлж байгаа үйл ажиллагааг нь түдгэлзүүлэх, зогсоох шийдвэр, арга хэмжээний тайлан;

8.1.23.ой бүхий сум, дүүргийн ойн менежментийн төлөвлөгөө;

8.1.24.ойг хамгаалах, зохистой ашиглах, нөхөн сэргээх, үржүүлэх талаар иргэдийн Төлөөлөгчдийн Хурал, Засаг даргад танилцуулж шийдвэрлүүлсэн, шаардлагатай тохиолдолд төрийн захиргааны төв байгууллагад тавьсан санал;

8.1.25.ойн нөөц ашигласны төлбөр, хураамжийн ногдуулалт, төвлөрүүлэлтийн мэдээлэл;

8.1.26.ойн сангийн тодорхой хэсгийг эзэмшигч ойн нөхөрлөл, аж ахуйн нэгж, байгууллагын ойн менежментийн төлөвлөгөө, түүний хэрэгжилтийн тайлан;

8.1.27.ойг хамгаалах, нөхөн сэргээх, үржүүлэх зориулалтаар гэрээ байгуулан гүйцэтгэгчид олгосон төсвөөс хуваарилсан хөрөнгө, түүний зарцуулалт, гүйцэтгэлийн тайлан;

8.1.28.тухайн жилд ашиглахаар тогтоосон ойн нөөцийн хэмжээ;

8.1.29.ойг хамгаалах талаар Засаг даргаас хэрэгжүүлсэн ажлын тайлан;

8.1.30.ойн нөхөрлөл, аж ахуйн нэгж, байгууллагад ойн сангийн тодорхой хэсгийг эзэмшүүлсэн гэрээ, түүний хэрэгжилтийн мэдээлэл;

8.1.31.Ойн тухай хуулийн 34.1, 38.1-д заасны дагуу эрхийн бичиг, гарал үүслийн гэрчилгээг олгоход хяналт тавих хүрээнд эрхийн бичиг, гэрчилгээг үндэслэлгүй олгосон нь тогтоогдсоны улмаас хүчингүй болгосон эрхийн бичиг, гарал үүслийн гэрчилгээ;

8.1.32.ойн нөхөрлөл, аж ахуйн нэгж, байгууллагад ойн сангийн тодорхой хэсгийг болзол, хугацаатайгаар эзэмшүүлэхээр байгуулсан гэрээ, түүний биелэлт;

8.1.33.ойн нөхөрлөл, аж ахуйн нэгж, ойн мэргэжлийн байгууллагын ойн менежментийн төлөвлөгөөг үндэслэн сум, дүүргийн иргэдийн Төлөөлөгчдийн Хурлаас тогтоосон хязгаарт багтаан гаргасан мод бэлтгэх шийдвэр, түүний хэрэгжилт;

8.1.34.бэлтгэсэн мод, модон материалд олгосон гарал үүслийн гэрчилгээ;

8.1.35.сум, дүүргийнхээ мод бэлтгэсэн газар, түүнийг ойжуулалтын ажлын мэдээлэл;

8.1.36.ойд учирсан хохирлын экологи эдийн засгийн үнэлгээ;

8.1.37.ойн арчилгааны гэрэлжүүлэх, тохируулах огтлолтыг гүйцэтгэх болон сум, дүүргийн ойн хөтөлбөр, ойн менежментийн төлөвлөгөөний хэрэгжилт;

8.1.38.ойн баялгийг ашигласны төлбөр, хураамжийн ногдуулалт, тэдгээрийн гүйцэтгэл;

8.1.39.сум, дүүргийн иргэдийн Төлөөлөгчдийн Хурал, Засаг даргад баг, хорооны иргэдийн Нийтийн Хурлаас уламжилсан ойн нөхөрлөл, аж ахуйн нэгж, байгууллагад ойн сангийн тодорхой хэсгийг эзэмшүүлэх гэрээг цуцлах санал, дүгнэлт;

8.1.40.ойн тухай хууль тогтоомжийн хэрэгжилтийн тухай баг, хорооны Засаг даргын мэдээлэл;

8.1.41.ойн нөхөрлөлийн ойн менежментийн төлөвлөгөө;

8.1.42.ойн нөхөрлөлийн ойн баялгийг хамгаалах, зохистой ашиглах, нөхөн сэргээх чиглэлээр явуулж байгаа үйл ажиллагааны хөтөлбөр, ойн менежментийн төлөвлөгөөний биелэлтийн жилийн тайлан;

8.1.43.ойн нөхөрлөл байгуулах өргөдөл, бүрдүүлсэн баримт бичиг;

8.1.44.ойн нөхөрлөлд ойн сангийн тодорхой хэсгийг эзэмшүүлэх гэрээ, гэрчилгээ;

8.1.45.ойн нөхөрлөлийн эзэмшлийн газраасаа ойн менежментийн төлөвлөгөө, эрхийн бичгийн дагуу бэлтгэсэн мод, ашигласан ойн дагалт баялгийн төрөл, хэмжээ, хэрэгцээнээс илүү гарсан мод, ойн дагалт баялгийг худалдан борлуулсны орлого;

8.1.46.ойг ашиглах чиглэлийн үйлдвэрлэл, үйлчилгээ эрхэлдэг аж ахуйн нэгж, байгууллага үйл ажиллагааныхаа сөрөг нөлөөллийг бууруулах болон ойг хамгаалах, нөхөн сэргээх, үржүүлэх арга хэмжээний зардлыг жил бүр төсөвтөө тусган хэрэгжүүлсэн талаарх мэдээлэл;

8.1.47.ойн сангийн тодорхой хэсгийг гэрээгээр эзэмшигч аж ахуйн нэгж, байгууллагын ойг хамгаалах, зохистой ашиглах, нөхөн сэргээх, үржүүлэх чиглэлээр явуулах үйл ажиллагааны ойн менежментийн төлөвлөгөө;

8.1.48.ойн сангийн тодорхой хэсгийг гэрээгээр эзэмшигч аж ахуйн нэгж, байгууллага эзэмшлийнхээ ойгоос ойн менежментийн төлөвлөгөө, гэрээ, эрхийн бичигт заасан нөхцөл, болзлын дагуу тухайн жилд ашигласан мод, ойн дагалт баялгийн төрөл, хэмжээ;

8.1.49.ойн сангийн тодорхой хэсгийг гэрээгээр эзэмшигч аж ахуйн нэгж, байгууллага тухайн жилд сум, дүүргийн төсөвт төлөх татварын хэмжээ, төлөлтийн мэдээлэл;

8.1.50.сум, дүүргийн иргэдийн Төлөөлөгчдийн Хуралд тавьсан ойн сангийн тодорхой хэсгийг гэрээгээр эзэмшигч аж ахуйн нэгж, байгууллагын ойг хамгаалах, зохистой ашиглах, нөхөн сэргээх, үржүүлэх ойн менежментийн төлөвлөгөөний биелэлтийн талаарх жилийн тайлан;

8.1.51.аймаг, нийслэл тус бүрээр гаргасан ойгоос тухайн жилд бэлтгэх модны дээд хязгаар;

8.1.52.сум, дүүрэг тус бүрээр гаргасан ойгоос тухайн жилд бэлтгэх модны хэмжээ;

8.1.53.сум, дүүргийн иргэдийн Төлөөлөгчдийн Хурлаас үйлдвэрлэлийн ашиглалт явуулах эрх бүхий аж ахуйн нэгжид үйлдвэрлэлийн огтлолтыг байгууллага бүрээр тогтоосон тухайн жилийн ойгоос бэлтгэх модны төрөл, тоо хэмжээ;

8.1.54.сум, дүүргийн иргэдийн Төлөөлөгчдийн Хурлаас ойд арчилгаа, цэвэрлэгээ явуулах эрх бүхий аж ахуйн нэгжид арчилгаа, цэвэрлэгээний огтлолтыг байгууллага бүрээр тогтоосон тухайн жилийн ойгоос бэлтгэх модны төрөл, тоо хэмжээ;

8.1.55.сум, дүүргийн иргэдийн Төлөөлөгчдийн Хурлаас ойн нөөц бүхий аймаг, сумын иргэдийн ахуйн хэрэглээний болон уламжлалт бүтээгдэхүүн үйлдвэрлэх зориулалтын огтлолтыг баг бүрээр тогтоосон тухайн жилийн ойгоос бэлтгэх модны төрөл, тоо хэмжээ;

8.1.56.Ойн тухай хуулийн 33 дугаар зүйлийн 33.1-д заасан мод бэлтгэх гэрээ, түүний хэрэгжилт;

8.1.57.Ойн тухай хуулийн 34 дүгээр зүйлийн 34.1-д заасан мод бэлтгэх эрхийн бичиг, гарал үүслийн гэрчилгээ;

8.1.58.Ойн тухай хуулийн 34 дүгээр зүйлийн 34.4-т заасан ойгоос бэлтгэсэн гуалин, шургааг, дүнз, зүсмэл материал, түлээг өөр аймаг, сум, хот, суурингийн хооронд тээвэрлэх, худалдахад мод, модон материалын гарал үүслийн гэрчилгээ;

8.1.59.иргэн, ойн нөхөрлөл, аж ахуйн нэгж, байгууллагад олгосон ойн дагалт баялгийн нөөц ашиглах эрхийн бичиг;

8.1.60.иргэн, ойн нөхөрлөл, аж ахуйн нэгж, байгууллагаас ойн дагалт баялгийг ашигласны төлбөр төлсөн байдал;

8.1.61.ойн сан бүхий газарт ургадаг хушны самар, зэрлэг жимс, жимсгэнэ, мөөг, эмийн ашигт ургамлыг хамгаалах бүсүүдийг нутгийн иргэд, ойн нөхөрлөл, аж ахуйн нэгж, байгууллагад гэрээгээр эзэмшүүлсэн бол тус гэрээ;

8.1.62.ойгоос хэрэглээний мод, түлээ бэлтгэж ашигласны, ойн нөөц болон дагалт баялгийн нөөц ашигласны төлбөрийн хэмжээ, төлөлтийн мэдээлэл;

8.1.63.ойн мэргэжлийн байгууллагын эрх олгосны хураамж, төсөвт төлөгдсөн мэдээлэл;

8.1.64.ойн дагалт баялгийн нөөц ашиглах эрхийн бичиг олгосны хураамж, төлөлтийн мэдээлэл;

8.1.65.ойн дагалт баялгийн нөөц ашиглах эрхийн бичиг олгосны хураамж, төлөлтийн мэдээлэл;

8.1.66.тухайн жилд экспортлогдсон ойн нөөц, мод, модон материал, ойн дагалт баялгийн төрөл, хэмжээ.

8.2.Энэ хуулийн 8.1-д заасан мэдээллийг дараах этгээд доор дурдсан байдлаар хариуцаж ойн баялаг ашиглах үйл ажиллагааны мэдээллийн санд энэ хуульд заасан журмын дагуу тухай бүр оруулах, ил тод байдлын тайланд тусгаж цахимаар хүргүүлэх үүрэгтэй:

8.2.1.байгаль орчны асуудал эрхэлсэн төрийн захиргааны төв байгууллага нь энэ хуулийн 8.1.1, 8.1.3-8.1.11, 8.1.51-д заасан мэдээллийг;

8.2.2.ойн асуудал эрхэлсэн төрийн захиргааны байгууллага нь энэ хуулийн 8.1.12-8.1.15-д заасан мэдээллийг;

8.2.3.аймаг, нийслэлийн Иргэдийн Төлөөлөгчдийн Хурал нь энэ хуулийн 8.1.16-8.1.19, 8.1.52-т заасан мэдээллийг;

8.2.4.аймаг, нийслэлийн Засаг дарга нь энэ хуулийн 8.1.20-8.1.23-т заасан мэдээллийг;

8.2.5.аймаг, нийслэлийн байгаль орчны газар нь энэ хуулийн 8.1.24-8.1.27-д заасан мэдээллийг;

8.2.6.сум, дүүргийн иргэдийн Төлөөлөгчдийн Хурал нь энэ хуулийн 8.1.2, 8.1.28-8.1.30, 8.1.53-8.1.55-д заасан мэдээллийг;

8.2.7.сум, дүүргийн Засаг дарга нь энэ хуулийн 8.1.31-8.1.33, 8.1.43, 8.1.44, 8.1.56-8.1.58-д заасан мэдээллийг;

8.2.8.сум дундын болон сум, дүүргийн ойн анги нь энэ хуулийн 8.1.34-8.1.38-д заасан мэдээллийг;

8.2.9.баг, хорооны Засаг дарга нь энэ хуулийн 8.1.39, 8.1.40-д заасан мэдээллийг;

8.2.10.ойн нөхөрлөл нь энэ хуулийн 8.1.41, 8.1.42, 8.1.45-д заасан мэдээллийг;

8.2.11.ойг ашиглах чиглэлийн үйлдвэрлэл, үйлчилгээ эрхэлдэг болон ойн сангийн тодорхой хэсгийг гэрээгээр эзэмшигч аж ахуйн нэгж, байгууллага нь энэ хуулийн 8.1.46-8.1.50-д заасан мэдээллийг;

8.2.12.ойн анги нь энэ хуулийн 8.1.59-8.1.61-д заасан мэдээллийг;

8.2.13.санхүү, төсвийн асуудал эрхэлсэн төрийн захиргааны төв байгууллага нь энэ хуулийн 8.1.62-8.1.65-д заасан мэдээллийн улирал, жилийн нийт дүн мэдээллийг;

8.2.14.гаалийн асуудал эрхэлсэн төрийн захиргааны байгууллага нь энэ хуулийн 8.1.66-д заасан мэдээллийг.

 **9 дүгээр зүйл.Амьтан барих, агнах үйл ажиллагааны мэдээллийн сан**

9.1.Амьтан барих, агнах үйл ажиллагааны мэдээллийн сан нь дараах мэдээллээс бүрдэх бөгөөд тус мэдээлэл нь энэ хуульд заасан хугацаанд байнга нээлттэй байна:

 9.1.1.амьтан барих, агнах үйл ажиллагаанд мөрдөгдөж байгаа хууль тогтоомж, олон улсын гэрээ, эрх зүйн акт;

 9.1.2.агнуурын нөөц бүхий аймаг болон ангийн аж ахуйн ан агнуурын менежментийн төлөвлөгөө;

 9.1.3.амьтны экологи-эдийн засгийн үнэлгээ;

9.1.4.эрдэм шинжилгээний ажил гүйцэтгэх, халдварт өвчний голомтыг эрүүлжүүлэх зорилгоор олгосон амьтан агнах, барих зөвшөөрөл;

9.1.5.эрдэм шинжилгээний ажил гүйцэтгэх, халдварт өвчний голомтыг эрүүлжүүлэх зорилгоор олгосон амьтан агнах, барих зөвшөөрөл;

9.1.6.нэн ховор, ховор амьтныг агнах, барих зөвшөөрөл олголт, түүний зориулалт;

9.1.7.ховор амьтныг тэжээврээр үржүүлж, эмийн болон бусад түүхий эд бэлтгэх зориулалтаар ашиглах зөвшөөрөл;

9.1.8.агнуур зохион байгуулалтын ажил гүйцэтгэх эрх авсан мэргэжлийн байгууллагын жагсаалт, эрхийн талаарх мэдээлэл;

9.1.9.аймаг, нийслэлийн тухайн жилд үйлдвэрлэлийн болон ахуйн зориулалтаар агнах, барих агнуурын амьтны тоо хэмжээний тогтоосон дээд хязгаар;

9.1.10.тухайн жилд тусгай зориулалтаар агнах, барих агнуурын амьтны тоо хэмжээ;

9.1.11.тусгай зориулалтаар агнуурын амьтан агнах, барих тусгай зөвшөөрөл, түүний зориулалт, тусгай төлбөр төлөлтийн мэдээлэл;

9.1.12.нэн ховор амьтныг амьдаар нь гадаад улсад гаргахад Засгийн газраас олгосон зөвшөөрөл;

9.1.13.харь амьтныг нутагшуулах, өсгөж үржүүлэх зөвшөөрөл;

9.1.14.Амьтны тухай хуулийн 6.1.1-д заасан шийдвэрийн дагуу харьяалах нутаг дэвсгэртээ тогтоосон ашиглалтын талаарх хорио, хязгаарлалт;

9.1.15.амьтны аймгийн хамгаалалт, ашиглалтын талаарх Засаг даргын мэдээлэл, тайлан;

9.1.16.Амьтны тухай хуулийн 22.3-т заасан агнуурын бүс нутгийг тогтоосон шийдвэр;

9.1.17.амьтны нөөцийн талаарх төрийн захиргааны төв байгууллагад хүргүүлсэн мэдээ, тайлан;

9.1.18.харьяалах нутаг дэвсгэрт агнах, барих агнуурын амьтны тоо хэмжээний дээд хязгаар;

9.1.19.харьяалах нутаг дэвсгэртээ хэрэгжүүлэх амьтан хамгаалах арга хэмжээний төлөвлөгөө;

9.1.20.амьтан хамгаалах талаар авч хэрэгжүүлсэн сум, дүүргийн Засаг даргын ажлын тайлан;

9.1.21.иргэн, хуулийн этгээдэд олгосон, амьтан эзэмших, ашиглах зөвшөөрөл;

9.1.22.батлагдсан ан агнуурын менежментийн төлөвлөгөөнд тусгагдсан агнуурын нөөцөд тулгуурлан жил бүр ашиглах агнуурын амьтны төрөл, тоо хэмжээний талаар төрийн захиргааны төв байгууллагад хүргүүлсэн санал;

9.1.23.улс, орон нутгийн болон иргэн, хуулийн этгээдийн захиалга, хөрөнгөөр гүйцэтгэсэн агнуурын нөөц, түүний тооллого бүртгэл болон агнуур зохион байгуулалтын ажлын тайлан, тэдгээрийн ан агнуурын менежментийн төлөвлөгөө;

9.1.24.агнуурын амьтны нөөцийг хамгаалах, тогтвортой ашиглах, ангийн гаралтай түүхий эд бэлтгэх зорилгоор агнуурын бүс нутгийн тодорхой хэсгийг иргэн, хуулийн этгээдэд эзэмшүүлсэн гэрээ;

9.1.25.агнуур зохион байгуулалтын тайлан, дүгнэлт;

9.1.26.Амьтны тухай хуулийн 23 дугаар зүйлийн 23.3-т заасан тооллогын дүн мэдээ;

9.1.27.төсвөөс санхүүжүүлсэн агнуур зохион байгуулалтын ажлын тайлан, зардлын дүн;

9.1.28.иргэн, хуулийн этгээд гэрээгээр эзэмшиж, ашиглаж байгаа агнуурын бүс нутагтаа өөрийн хөрөнгөөр санхүүжүүлж хийлгэсэн агнуур зохион байгуулалтын ажлын тайлан, зардлын дүн;

9.1.29.иргэн, хуулийн этгээдэд олгосон тусгай зориулалтаар агнуурын амьтан агнах, барих тусгай зөвшөөрөл;

9.1.30.үйлдвэрлэлийн зориулалтаар агнуурын амьтан агнах, барих гэрээ;

9.1.31.ахуйн зориулалтаар агнуурын амьтан агнах, барих эрхийн бичиг олголт, төлбөр төлөлтийн байдал;

9.1.32.улс болон орон нутгийн төсөвт төвлөрүүлсэн, иргэн, хуулийн этгээдээс амьтан ашиглах, агнуурын амьтан агнах, барихад төлсөн төлбөр, хураамжийн тухайн жилийн дүн мэдээ;

9.1.33.амьдаар нь улсын хил нэвтрүүлсэн нэн ховор амьтны тоо, төрөл;

9.1.34.амьдаар нь улсын хил нэвтрүүлсэн нэн ховроос бусад амьтны тоо, төрөл.

9.2.Энэ хуулийн 9.1-д заасан мэдээллийг дараах этгээд доор дурдсан байдлаар хариуцаж амьтан барих, агнах үйл ажиллагааны мэдээллийн санд энэ хуульд заасан журмын дагуу тухай бүр оруулах, ил тод байдлын тайланд тусгаж цахимаар хүргүүлэх үүрэгтэй:

9.2.1.байгаль орчны асуудал эрхэлсэн төрийн захиргааны төв байгууллага нь энэ хуулийн 9.1.1-9.1.13, 9.1.26-д заасан мэдээллийг;

9.2.2.аймаг, нийслэлийн Иргэдийн Төлөөлөгчдийн Хурал нь энэ хуулийн 9.1.14-9.1.18-д заасан мэдээллийг;

9.2.3.сум, дүүргийн иргэдийн Төлөөлөгчдийн Хурал нь энэ хуулийн 9.1.19-9.1.20-д заасан мэдээллийг;

9.2.4.аймаг, нийслэлийн Засаг дарга нь энэ хуулийн 9.1.24, 9.1.25-9.1.27-д заасан мэдээллийг;

9.2.5.сум, дүүргийн Засаг дарга нь энэ хуулийн 9.1.21, 9.1.25-9.1.27-д заасан мэдээллийг, сумын Засаг дарга нь 9.1.30-9.1.31-д заасан мэдээллийг;

9.2.6.аймаг, нийслэлийн байгаль орчны алба нь энэ хуулийн 9.1.22-т заасан мэдээллийг;

9.2.7.санхүү, төсвийн асуудал эрхэлсэн төрийн захиргааны төв байгууллага нь энэ хуулийн 9.1.32-т заасан мэдээллийг;

9.2.8.гаалийн асуудал эрхэлсэн төрийн захиргааны байгууллага нь энэ хуулийн 9.1.33, 9.1.34-т заасан мэдээллийг;

9.2.9.агнуурын бүс нутаг гэрээгээр эзэмшиж, ашиглаж байгаа иргэн, хуулийн этгээд нь энэ хуулийн 9.1.28-д заасан мэдээллийг.

**10 дугаар зүйл.Эрдэс баялаг олборлох үйлдвэрлэлийн үйл ажиллагааны мэдээллийн сан**

 10.1.Эрдэс баялаг олборлох үйлдвэрлэлийн үйл ажиллагааны мэдээллийн сан нь дараах мэдээллээс бүрдэх бөгөөд тус мэдээлэл нь энэ хуульд заасан хугацаанд байнга нээлттэй байна:

10.1.1.эрдэс баялаг олборлох үйлдвэрлэлтэй холбогдох хууль тогтоомж, олон улсын гэрээ, эрх зүйн акт;

**10.1.2.зөвшөөрөл, түүний бүртгэлийн мэдээлэл:**

10.1.2.а.олгох зөвшөөрлийн төрөл, зөвшөөрөл олгох сонгон шалгаруулалтад оролцох хүсэлт, зөвшөөрөл хүссэн өргөдөл, түүнийг бүртгэсэн он, сар, өдөр, цаг, минут, бүртгэлийн дугаар, үйлчилгээний хөлс төлөлт, эдгээрийн бүртгэл, сонгон шалгаруулалтад оролцсон хуулийн этгээдийн нэрийн жагсаалт, сонгон шалгаруулалтын дүн;

 10.1.2.б.олгосон, сунгасан, шилжүүлсэн, түдгэлзүүлсэн, сэргээсэн, хүчингүй болгосон, зөвшөөрөл эзэмшигчээс хуульд заасны дагуу буцаан өгсөн, маргаантай зөвшөөрлийн бүртгэл, жагсаалт, төрөл, зөвшөөрлийг олгосон, сунгасан, шилжүүлсэн, түдгэлзүүлсэн, хүчингүй болгосон он, сар, өдөр, зөвшөөрлийн хүчинтэй хугацаа, зөвшөөрөл эзэмшигчийн нэр, хаяг, зөвшөөрөл олгогдсон талбайн булангийн цэгийн солбицлууд, тусгай зөвшөөрөлд орсон өөрчлөлт, зөвшөөрөл олгогдсон талбайн зураг зүйн бүртгэл, бүтээгдэхүүн хуваах гэрээ болон ашиглалтын тусгай зөвшөөрөлд холбогдох эрдэс баялаг, баяжмал, бүтээгдэхүүний төрөл;

**10.1.3.гэрээ, түүний мэдээлэл:**

10.1.3.а.бүтээгдэхүүн хуваах гэрээ, түүний хэрэгжилтийн мэдээлэл;

10.1.3.б.орд ашиглах гэрээ, түүний хэрэгжилтийн мэдээлэл;

10.1.3.в.хөрөнгө оруулалтын гэрээ, түүний хэрэгжилтийн мэдээлэл;

10.1.3.г.зөвшөөрөл олгогч төрийн байгууллагаас зөвшөөрөл эзэмшигчтэй байгуулсан гэрээ, түүний хэрэгжилтийн мэдээлэл;

10.1.3.д.зөвшөөрөл эзэмшигч нь тухайн зөвшөөрлийн талбай орших аймаг, нийслэл, сум, дүүргийн Засаг даргатай байгуулсан, байгаль орчныг хамгаалах, орон нутгийн хөгжилд сайн дурын үндсэн дээр дэмжлэг үзүүлэх, уурхай ашиглах, үйлдвэр байгуулахтай холбогдуулан орон нутгийн дэд бүтцийг хөгжүүлэх, Монгол Улсын иргэдийн ажлын байр нэмэгдүүлэх, уурхайн ажилтны эрүүл мэнд, хөдөлмөр хамгаалал, эрүүл ахуйн нөхцөл, нийгмийн асуудал, тухайн сум, дүүргийн иргэдийн эрүүл, аюулгүй байдлыг хангах асуудлыг тусгасан гэрээ, түүний хэрэгжилтийн мэдээлэл;

10.1.3.е.зөвшөөрөл эзэмшигчтэй байгуулсан газар, ус ашиглах гэрээ, түүний хэрэгжилтийн мэдээлэл;

10.1.3.ё.усан сан бүхий газрын энгийн хамгаалалтын бүсэд олборлолт явуулж эхэлсэн, зөвшөөрөл бүхий талбайд холбогдох арга хэмжээ авах, нөхөн сэргээх үйл ажиллагааны гэрээ, түүний хэрэгжилтийн мэдээлэл;

10.1.3.ж.сав газрын захиргаанаас тусгай зөвшөөрөл эзэмшигчтэй байгуулсан ус ашиглах гэрээ, түүний хэрэгжилтийн мэдээлэл; боажя

10.1.3.з.бичил уурхай эрхлэгчтэй байгуулсан гэрээ, түүний хэрэгжилтийн мэдээлэл;

10.1.3.и.нөхөн сэргээлтийн гэрээ, түүний хэрэгжилтийн мэдээлэл;

10.1.3.й.усны сан бүхий газрын энгийн хамгаалалтын бүсэд олборлолт явуулж эхэлсэн, тусгай зөвшөөрөл бүхий талбайд холбогдох арга хэмжээ авах, нөхөн сэргээлт хийлгэх гэрээ, түүний хэрэгжилтийн мэдээлэл.

**10.1.4.зөвшөөрөл эзэмшигчийн үйл ажиллагааны талаарх мэдээлэл:**

10.1.4.а.эрх бүхий байгууллагаар хянуулсан хайгуулын ажлын төлөвлөгөө;

10.1.4.б.ашигт малтмал ашиглах техник, эдийн засгийн үндэслэл болон зохих байгууллагаар хянуулсан уулын ажлын төлөвлөгөө;

10.1.4.в.Байгаль орчны албаны зөвшөөрөл;

10.1.4.г.Ашигт малтмалын тухай хуулийн 35.4-т заасан комиссын шийдвэр;

10.1.4.д.палеонтологи, археологи, угсаатны мэргэжлийн байгууллагаас хайгуулын тусгай зөвшөөрөл эзэмшигчид олгосон зөвшөөрөл;

10.1.4.е.үүсмэл ордыг ашиглах тусгай зөвшөөрөл эзэмшигчийн үүсмэл орд ашиглах техник эдийн засгийн үндэслэлийг Эрдэс баялгийн мэргэжлийн зөвлөлөөр хэлэлцүүлсэн дүгнэлт, шийдвэр;

10.1.4.ё.цацраг идэвхит ашигт малтмалын зөвшөөрөл эзэмшигчийн эрхлэх үйл ажиллагаанд холбогдох аюулгүй ажиллагааны олон улсын стандартын шаардлагад нийцсэн иж бүрэн хөтөлбөр, түүнийг хэрэгжүүлэх төлөвлөгөө, үйл ажиллагаа эрхлэх байрны цөмийн болон цацрагийн хамгаалалт, аюулгүйн стандартын шаардлага хангасан талаархи төрийн захиргааны байгууллагын үнэлгээ, цөмийн болон цацрагийн болзошгүй ослын үед авах арга хэмжээний төлөвлөгөө, цацрагийн түвшний 7 хоног тутмын мэдээлэл;

**10.1.5.хайгуулын мэдээлэл:**

10.1.5.а.ашигт малтмалын тойм судалгаа хийх хуулийн этгээдийн хүсэлтийн бүртгэл, судалгаа явуулах талбай, түүний байршил, хуулийн этгээдийн нэр, хүсэлт шийдвэрлэлтийн мэдээлэл;

10.1.5.б.улсын төсвийн хөрөнгөөр гүйцэтгэсэн геологийн судалгааны мэдээлэл;

10.1.5.в.эрдэс баялгийн салбарын нөөцийн мэдээлэл; амгтг

**10.1.6.эрдэс баялаг олборлолтын мэдээлэл:**

10.1.6.а.зөвшөөрөл эзэмшигчийн тухайн жилийн улирал, нийт олборлосон, баяжуулсан, боловсруулсан эрдэс баялаг, баяжмал, бүтээгдэхүүний төрөл, төрөл тус бүрийн хэмжээ;

**10.1.7.борлуулалтын мэдээлэл:**

10.1.7.а.тухайн жилд Монголбанк, түүнээс эрх олгосон арилжааны банкинд тушаасан үнэт металл, эрдэнийн чулууны жагсаалт, тэдгээрийн сорьц, чанар, хэмжээ, худалдан авахад баримталсан олон улсын зах зээлийн үнэ, урамшуулалтай үнэ, төлбөр төлөлтийн мэдээлэл;

10.1.7.б.зөвшөөрөл эзэмшигчийн тухайн улирал, жилд борлуулсан эрдэс баялаг, баяжмал, бүтээгдэхүүний тоо хэмжээ, төрөл, борлуулалтын үнэ, эрдэс баялаг, баяжмал, бүтээгдэхүүний тухайн үеийн олон улсын зах зээлийн үнийн ханш, борлуулалтын орлого, худалдан авагч этгээдийн нэр/иргэн бол ургийн овог,эцэг/эх/-ийн нэр, өөрийн нэр, хуулийн этгээд бол хуулийн этгээдийн нэр/;

10.1.7.в.зөвшөөрөл эзэмшигчийн тухайн улирал, жилд төлбөр тооцоонд шилжүүлэн өгсөн эрдэс баялаг, баяжмал, бүтээгдэхүүний төрөл, хэмжээ, түүний төлбөр тооцооны үнэлгээ буюу борлуулсан үнэ, эрдэс баялаг, баяжмал, бүтээгдэхүүний тухайн үеийн олон улсын зах зээлийн үнийн ханш, борлуулалтын орлого, төлбөр тооцоонд шилжүүлэн авсан этгээдийн нэр/иргэн бол ургийн овог,эцэг/эх/-ийн нэр, өөрийн нэр, хуулийн этгээд бол хуулийн этгээдийн нэр/;

10.1.7.г.тухайн жилд улсын хэмжээнд борлуулсан нийт эрдэс баялаг, баяжмал, бүтээгдэхүүний төрөл, хэмжээ, борлуулалтын орлого.Тат ЕГ

**10.1.8.тээвэрлэлтийн мэдээлэл:**

10.1.8.а.эрдэс баялаг, баяжмал, бүтээгдэхүүний тээвэрлэлт гүйцэтгэж байгаа төрийн болон орон нутгийн өмчит компанийн жагсаалт, тэдгээрийн тухайн жилд олсон тээвэрлэлтийн нийт орлого, тээвэрлэсэн бүтээгдэхүүний төрөл, тэдгээрийн тоо хэмжээ, тээвэрлэлтийн үнэ тариф, бусад төлбөр, түүнийг тооцох аргачлал; ТӨБЗГ, ЗТХЯ

10.1.8.б.эрдэс баялаг, баяжмал, бүтээгдэхүүний тээвэрлэлт гүйцэтгэж байгаа төрийн болон орон нутгийн өмчит компанийн тээвэрлэлт гүйцэтгэх арга, тээврийн хэрэгслийн төрөл, тээвэрлэлт гүйцэтгэсэн замын төрөл, тээвэрлэлт бүрийн эхэлсэн болон дууссан газар, тээвэрлүүлэгч этгээдийн нэр/иргэн бол ургийн овог,эцэг/эх/-ийн нэр, өөрийн нэр, хуулийн этгээд бол хуулийн этгээдийн нэр/;

10.1.8.в.эрдэс баялаг, баяжмал, бүтээгдэхүүний тээвэрлэлт гүйцэтгэгч төрийн болон орон нутгийн өмчит компаниар тээвэрлэлт гүйцэтгүүлэх хүсэлтийн бүртгэл, хүсэлтийг хүлээн авсан он, сар, өдөр, цаг, минут, хүсэлтийн дагуу тээвэрлэлт гүйцэтгэсэн байдлын мэдээлэл;

10.1.8.г.зөвшөөрөл эзэмшигчийн өөрөө тээвэрлэсэн болон бусдаар тээвэрлүүлсэн эрдэс баялаг, баяжмал, бүтээгдэхүүний төрөл, хэмжээ, тээвэр гүйцэтгүүлсэн арга, тээврийн хэрэгсэл, замын төрөл, зардал, тээвэрлүүлсэн үнэ тариф, бусад төлбөр, хураамж, тээвэрлэлт эхэлсэн болон дууссан газар, тээвэрлэгч этгээдийн нэр/иргэн бол ургийн овог,эцэг/эх/-ийн нэр, өөрийн нэр, хуулийн этгээд бол хуулийн этгээдийн нэр/;

10.1.8.д.эрдэс баялаг, баяжмал, бүтээгдэхүүний тээвэрлэлт гүйцэтгэгч компанийн жагсаалт, тээвэрлэлтийн үнэ тариф, бусад төлбөр, түүнийг тооцох аргачлал.ЗТХЯ

**10.1.9.экспортын мэдээлэл:**

10.1.9.а.зөвшөөрөл эзэмшигч тухайн жилд экспортолсон эрдэс баялаг, баяжмал, бүтээгдэхүүний төрөл, төрөл тус бүрийн хэмжээ, экспортолсон үнийн мэдээлэл, хүлээн авагч улс;

10.1.9.б.зөвшөөрөл эзэмшигчээс бусад этгээдээс тухайн жилд экспортолсон эрдэс баялаг, баяжмал, бүтээгдэхүүний төрөл, төрөл тус бүрийн хэмжээ, экспортолсон үнийн мэдээлэл, хүлээн авагч улс; ГЕГ

10.1.9.в.тухайн жилд улсын хэмжээний нийт экспортолсон эрдэс баялаг, баяжмал, бүтээгдэхүүний төрөл, төрөл тус бүрийн хэмжээ, экспортолсон үнийн мэдээлэл, хүлээн авагч улс; ГЕГ

**10.1.10.төсвийн орлого төвлөрүүлэлтийн мэдээлэл:**

10.1.10.а.эрдэс баялгийн нөөц ашигласны төлбөр ногдуулалтын улсын хэмжээний тухайн жилийн нийт дүн, төлөлтийн мэдээлэл, эрдэс баялгийн төрөл тус бүрээр;Тат ЕГ

10.1.10.б.зөвшөөрөл эзэмшигчид тухайн жилд ногдуулсан эрдэс баялгийн нөөц ашигласны төлбөрийн дүн, төлөлтийн мэдээлэл, эрдэс баялгийн төрөл; Тат ЕГ, ЗЭзэмшигч

10.1.10.в.эрдэс баялаг экспортлогчид тухайн жилд ногдуулсан эрдэс баялгийн нөөц ашигласны төлбөрийн дүн, төлөлтийн мэдээлэл, эрдэс баялгийн төрөл;Гааль,

10.1.10.г.зөвшөөрөл эзэмшигч, эрдэс баялаг экспортлогчоос бусад этгээдийн тухайн жилд төлсөн эрдэс баялгийн нөөц ашигласны төлбөрийн дүн, эрдэс баялгийн төрөл; Монголбанк

10.1.10.д.стратегийн ач холбогдол бүхий ашигт малтмалын орд ашиглан үйл ажиллагаа явуулж байгаа зөвшөөрөл эзэмшигчээс төлөх ашигт малтмалын нөөц ашигласны тусгай төлбөрийн хэмжээ, төлөлтийн мэдээлэл; СЯ

10.1.10.е.зөвшөөрөл эзэмшигчийн тухайн жилд улсын болон орон нутгийн төсөвт төлсөн албан татвар, төлбөр, хураамжийн хэмжээ; ЗЭ өөрөө

10.1.10.ё.зөвшөөрөл эзэмшигчээс төлөх Цөмийн энергийн тухай хуулийн 18 дугаар зүйлийн 18.5.2-т заасан төлбөр, 28 дугаар зүйлийн 28.9-д заасан баталгааны мөнгөн хөрөнгө, Газрын тосны тухай хуулийн 34 дүгээр зүйлд заасан төлбөр, урамшуулал, үйлчилгээний хөлсний хэмжээ, төлөлтийн мэдээлэл; АМГТГ

10.1.10.ж.гадаад ажиллах хүчний тоо, ажлын байрны төлбөр, түүний төлөлтийн мэдээлэл; ХНХЯ

10.1.10.з.ажил олгогчоос хариуцан төлөх нийгмийн даатгалын шимтгэлийн дүн, төлөлтийн мэдээлэл;НДЕГ

10.1.10.и.улсын төсвийн хөрөнгөөр хайгуулын ажил хийж, нөөцийг нь тогтоон улсын нэгдсэн бүртгэлд бүртгэсэн орд газраас олборлолт явуулж байгаа зөвшөөрөл эзэмшигч хайгуулын ажилд улсын төсвөөс гаргасан зардлыг улсын төсөвт буцааж нөхөн төлөх төлбөрийн хэмжээ, төлөлтийн талаарх мэдээлэл, нөхөн төлбөр хийх гэрээ; СЯ, АМГТГ

10.1.10.й.хуульд заасны дагуу хувьчлагдсан аж ахуйн нэгжийн хувьд өмнө нь улсын төсвийн хөрөнгөөр хийгдсэн хайгуулын ажлын зардлын дүнгээс тухайн ордын нэгэнт ашиглагдсан ашигт малтмалын хэмжээнд ногдох хайгуулын зардлыг хувь тэнцүүлэн хасч, үлдэгдэл нөөцөд ногдох хайгуулын зардлыг нөхөн төлөх төлбөрийн хэмжээ, төлөлтийн талаарх мэдээлэл, нөхөн төлбөр хийх гэрээ;СЯ, АМГТГ

10.1.10.к.хайгуулын тусгай зөвшөөрөл эзэмшигч байгаль орчныг хамгаалах талаар хүлээсэн үүргээ биелүүлэх баталгаа болгон холбогдох сум, дүүргийн Засаг даргын нээсэн тусгай дансанд байгаль орчныг хамгаалах арга хэмжээнд шаардагдах тухайн жилийн зардлын 50 хувьтай тэнцэх хэмжээний мөнгөн хөрөнгийг шилжүүлсэн байдал, тус мөнгөн хөрөнгийн дүн; СДЗД

10.1.10.л.Ашигт малтмалын тухай хуулийн 39 дүгээр зүйлийн 39.3, 39.4-т заасан мөнгөн хөрөнгийг ашиглалтын тусгай зөвшөөрөл эзэмшигч тухайн жилд бүрэн шилжүүлж төлсөн эсэх мэдээлэл, тус мөнгөн хөрөнгийн дүн; БОАЖЯ

10.1.10.м.Ашиглалтын тусгай зөвшөөрөл эзэмшигчээс Ашигт малтмалын тухай хуулийн 43 дугаар зүйлийн 43.2-т заасны дагуу төлсөн сар бүрийн төлбөр төлөлтийн байдал, төлбөрийн дүн; СДЗД

10.1.10.н.зөвшөөрлийн төлбөр, зохицуулалтын үйлчилгээний хөлс; ЗО

10.1.10.р.төсөвт төвлөрүүлсэн татварын орлогын мэдээллийг эрдэс баялгийн төрөл, зөвшөөрөл эзэмшигч, төсөл тус бүрээр; Татварын ЕГ

10.1.10.с.тусгай зөвшөөрөл эзэмшигч, эсхүл эцсийн эзэмшигч, эцсийн өмчлөгч солигдсон, тусгай зөвшөөрлийг хэсэгчлэн, эсхүл бүхэлд нь шилжүүлсэн, худалдан борлуулснаас төсөвт төвлөрсөн татварын мэдээлэл; Тат ЕГ

10.1.10.т.зөвшөөрөл эзэмшигчээс орон нутагт төвлөрүүлсэн татвар, төлбөр, хураамж, ногдол ашиг, урамшуулал, хандив, тусламж, дэмжлэгийн мэдээлэл; АНЗД

10.1.10.у.зөвшөөрөл эзэмшигчээс орлого төвлөрүүлж байгаа сангийн жагсаалт, тухайн сангийн орлого, зарлага, санд хийсэн аудитын тайлан; Үндэсний аудитын газар

**10.1.11.төсвийн орлогын хуваарилалтын мэдээлэл:**

 10.1.11.а.эрдэс баялгийн олборлох үйлдвэрлэлээс төсөвт төвлөрөх орлогын төсвийн хуваарилалт, орон нутгийн хөгжлийн нэгдсэн сан болон орон нутгийн төсөвт шилжүүлсэн дүнгийн мэдээлэл; СЯ, АНЗД

10.1.11.б.орон нутгийн хөгжлийн нэгдсэн сан, сум, дүүргийн Засаг даргын нээсэн тусгай данс, тусгай зориулалтын сангийн орлого, зарлагын мэдээлэл;

**10.1.12.нийгмийн хариуцлага, хандив, дэмжлэг, зээл, тусламж:**

10.1.12.а.зөвшөөрөл эзэмшигчээс орон нутагт өгсөн хандив, дэмжлэг, тусламжийн хэмжээ, хэлбэр, зориулалт; ЗЭ

10.1.12.б.иргэн, хуулийн этгээдээр гүйцэтгүүлсэн ажил, үйлчилгээний төлбөрийн дүн;ЗЭ

10.1.12.в.зөвшөөрөл эзэмшигчээс сум, дүүргийн Засаг даргатай байгуулсан гэрээгээр хүлээсэн үүргийг хэрэгжүүлэх төлөвлөгөө, хэрэгжилтийн мэдээлэл, хэрэгжүүлэхэд гарсан зардлын хэмжээ; ЗЭ

10.1.12.г.төрийн болон төрийн бус байгууллага, бусад хуулийн этгээд, иргэнд өгсөн хандив, дэмжлэг, зээл, тусламжийн хэмжээ, хэлбэр, зориулалт; ЗЭ

10.1.12.д.Газрын тосны тухай хуулийн 40 дүгээр зүйлийн 40.1, Ашигт малтмалын тухай хуулийн 41 дүгээр зүйлийн 41.1-д заасны дагуу төлсөн хохирол нөхөн төлөлт, холбогдох бусад зардлын мэдээлэл; ЗЭ

**10.1.13.уурхайн хаалт, байгаль орчин нөхөн сэргээлтийн мэдээлэл:**

10.1.13.а.хаасан уурхайн байршлын мэдээлэл, түүний ашиглалтын тусгай зөвшөөрлийг эзэмшиж байсан этгээдийн нэр, хаасан уурхайг хүлээн авсан эсэх мэдээлэл болон хүлээн авсан комиссын мэдээлэл; УУХҮЯ, АМГТГ

10.1.13.б.зөвшөөрөл эзэмшигчээс уурхайн талбайг нийтийн зориулалтаар ашиглахад аюулгүй болгосон арга хэмжээний тайлан; АМГТГ

10.1.13.в.зөвшөөрөл эзэмшигчийн тухайн жилийн байгаль орчны менежментийн төлөвлөгөөг хэрэгжүүлэхэд гарсан зардлын дүн, хэрэгжилтийн тайлан, байгаль орчныг хамгаалах, нөхөн сэргээсэн арга хэмжээний зардлын дүн, тайлан; АМГТ, БОАЖЯ;

10.1.13.г.зөвшөөрөл эзэмшигчээс уурхайн эдэлбэр байсан газрыг нийтийн зориулалтаар ашиглахад аюул учирч болзошгүй бол түүнээс сэргийлэх арга хэмжээний тайлан; АМГТГ

10.1.13.д.нөхөн сэргээлт хийх зөвшөөрөл эзэмшигчийн жагсаалт, зөвшөөрөл олгосон, сунгасан, түдгэлзүүлсэн, сэргээсэн, хүчингүй болсон зөвшөөрлийн мэдээлэл, зөвшөөрлийн хүчинтэй хугацаа; БОАЖЯ

10.1.13.е.эвдэрсэн, нөхөн сэргээлт хийсэн газрын хэмжээ, нөхөн сэргээлтийн ангилал, байршил, нөхөн сэргээлтийг хийж гүйцэтгэсэн этгээд, түүний зөвшөөрөл, төсөл тус бүрээр;  ЗЭ, БОАЖЯ

10.1.13.ё.эрдэс баялаг олборлох үйлдвэрлэлийн үйл ажиллагаанд өртсөн байгаль орчныг нөхөн сэргээх ажлын үр дүнг хүлээн авсан тайлан; АМГТГ, БОАЖЯ

**10.1.14.хувьцаа эзэмшигч, эцсийн өмчлөгчийн мэдээлэл:**

10.1.14.а.хувьцаа эзэмшигч, эцсийн өмчлөгчийнургийн овог,эцэг/эх/-ийн нэр, өөрийн нэр/хуулийн этгээд бол хуулийн этгээдийн нэр/, үндэс угсаа, иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх мэдээлэл.

Тайлбар: “хувьцаа эзэмшигч” гэж зөвшөөрөл эзэмшигч хуулийн этгээдийн хувьцааны тав болон түүнээс дээш хувийг дангаар болон бусад этгээдийн хамт эзэмшиж байгаа этгээд, тэдгээрийн эцсийн өмчлөгч хүнийг, ”эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг, “улс төрд нөлөө бүхий этгээд” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.5-д заасан албан тушаалтныг тус тус ойлгоно.

**10.1.15.эрдэс баялаг олборлох үйлдвэрлэл эрхэлж байгаа төрийн болон орон нутгийн өмчит компанитай холбоотой мэдээлэл:**

10.1.15.а.төрийн болон орон нутгийн өмчит компанийн хэрэгжүүлэх хууль тогтоомж, эрх зүйн акт, үйл ажиллагааны бодлого, төлөөлөн удирдах зөвлөл болон хяналтын зөвлөл, тэдгээрийн хорооны бүтэц, бүрэлдэхүүн, гишүүний эцэг/эхийн/ нэр, өөрийн нэр, гишүүний авсан цалин, урамшуулал, хангамж, дэмжлэг, тусламж, гишүүний төлөөлж байгаа байгууллага, гишүүнээр томилсон этгээдийн шийдвэр, гүйцэтгэх удирдлагатай байгуулсан гэрээ, гэрээ дүгнэсэн баримт бичиг, ёс зүйн дүрэм; ТӨБЗГ, ЗЭ

 10.1.15.б.төрийн болон орон нутгийн өмчит компанийн ашиг, алдагдлын тайлан, хөрөнгө оруулалт, санхүүжилт, ногдол ашгийн хуваарилалт; ТӨБЗГ, ЗЭ

10.1.15.в.төрийн болон орон нутгийн өмчит компанийн авсан, өгсөн зээл, зээлийн гэрээ, зээлийн баталгаа, батлан даалтын мэдээлэл, үнэт цаас гаргах шийдвэр, гаргасан үнэт цаасны төрөл, хэмжээ, нөхцөл, эргэн төлөгдөх хуваарь; ТБОНӨК

10.1.15.г.төрийн болон орон нутгийн өмчит компанийн санхүү, техникийн нөөц, хүний нөөцийн төлөвлөгөө, төсвийн зарцуулалтын тайлан, тухайн зарцуулалттай холбоотой төрийн болон орон нутгийн өмчит компанийн хамаарал бүхий компанийн өмчлөлийн бүтцийн зураглалыг тайлбарын хамт; ТБОНӨК

Тайлбар: “хамаарал бүхий” гэж Компанийн тухай хуулийн 99 дүгээр зүйлд заасан нэгдмэл сонирхолтой этгээдийг ойлгоно.

10.1.15.д.төрийн болон орон нутгийн өмчит компанийн санхүүгийн аудитын тайлан; ТБОНӨК

10.1.15.е.төрийн болон орон нутгийн өмчит компанийн олборлолт, борлуулалт, тээвэрлэлт, экспорт, худалдан авсан бараа, ажил, үйлчилгээтэй холбогдох гэрээ, гэрээний хэрэгжилтийн мэдээлэл; ТБОНӨК

10.1.15.ё.төрийн болон орон нутгийн өмчит компанийн улсын төсвөөс авсан хөнгөлөлт, татаас;

10.1.15.ж.төрийн болон орон нутгийн өмчит компанид төрийн өмчийн төлөөллийг хэрэгжүүлэх шийдвэр, контракт, түүний хэрэгжилтийн мэдээлэл, төрийн өмчийг захиран зарцуулах талаар олгосон эрхийн мэдээлэл.

10.1.15.з.Засгийн газар, орон нутагт ногдох хувьцааны ногдол ашиг, ашигт газрын тосны хэмжээ, төлбөр, бусад орлого болон материаллаг үр өгөөж,.

**10.1.16.олборлох үйлдвэрлэлээс төрд ногдох хувь хэмжээг зарж борлуулах эсвэл бэлэн бус байдлаар олсон бусад орлогын мэдээлэл:**

10.1.16.а.ашигт газрын тосны Засгийн газарт ногдох хэсгийг зөвшөөрөл эзэмшигчтэй харилцан тохиролцсоны үндсэн дээр газрын тос, уламжлалт бус газрын тосны биет бүтээгдэхүүн болон мөнгөн хэлбэрээр төвлөрүүлсэн орлого;СЯ

10.1.16.б.газрын тосны борлуулалтын орлогоос Засгийн газарт ногдох орлого, Засгийн газрын ногдох ашигт газрын тос, хувьцааны ногдол ашиг; СЯ

10.1.16.в.эрдэс баялгийн олборлох үйлдвэрлэлээс Засгийн газар болон орон нутагт ногдох хувь хэмжээг худалдан борлуулсны орлого, эсхүл бэлэн бус байдлаар олсон бусад орлогын мэдээлэл;СЯ

**10.1.17.олборлох үйлдвэрлэлээс эдийн засагт оруулах хувь нэмрийн талаарх мэдээлэл:**

10.1.17.а.тухайн зөвшөөрөлд хамаарах эрдэс баялгийн олборлох үйлдвэрлэлийн мэдээлэл, эдийн засагт үзүүлэх үр өгөөж, таамаглал, тооцоолол;

10.1.17.б.газрын тос, уламжлалт бус газрын тосны эрэл, хайгуул, ашиглалтын ажлын жилийн төлөвлөгөө, орд ашиглах үйл ажиллагааны төлөвлөгөө;

10.1.17.в.эрдэс баялаг олборлох үйлдвэрлэлийн нийт ажилтны тоонд гадаад ажилтны эзлэх хувь, ажиллах байршил, ажлын байрны нэр, холбогдох зөвшөөрөл, Монгол Улсын иргэдийн хүйс, боловсрол, ажиллаж байгаа хөдөлмөрийн нөхцөл, ажлын байрны нэр;

10.1.17.г.зөвшөөрөл эзэмшигчийн тухайн жилийн хөрөнгө оруулалт, зардлын мэдээлэл;

**10.1.18.олборлох үйлдвэрлэлээс байгаль орчинд үзүүлж буй нөлөөлөл:**

10.1.18.а.зөвшөөрөл эзэмшигчийн эрх бүхий байгууллагаар батлуулсан байгаль орчны менежментийн төлөвлөгөө, байгаль орчинд нөлөөлөх байдлын үнэлгээ, түүний биелэлтийн тайлан;

10.1.18.б.ашиглалтын тусгай зөвшөөрөл бүхий талбайн хайгуулаар тогтоогдсон ашигт малтмалын нөөцийн хэмжээ, үнэлгээ нь олборлолтоос үүсч болох экологийн хохирлыг нөхөн сэргээхэд хүрэлцэх эсэх талаарх тодруулсан мэдээлэл;

10.1.18.в.төслийн орчны хяналт шинжилгээний хөтөлбөрийн хүрээнд авсан дээж, шинжилгээний дүн, түүний мөрөөр авсан арга хэмжээний тайлан, мэдээлэл; БОАЖЯ

10.1.18.г.байгаль орчны хяналт шалгалтын дүн, дүгнэлт, зөвлөмж, хэрэгжилтийн мэдээлэл, байгаль орчны аудитын гүйцэтгэлийн талаарх мэдээлэл;БОАЖЯ

10.1.18.д.ундны болон үйлдвэрлэлийн зориулалтаар хэрэглэх усны зөвшөөрөгдсөн ба хэрэглэсэн хэмжээ, дахин ашигласан усны мэдээлэл, орчны хяналт шинжилгээний хөтөлбөрийнхэрэгжилтийн мэдээлэл; БОАЖЯ

10.1.18.е.байгаль орчны стратегийн үнэлгээ, хуримтлагдах нөлөөллийн үнэлгээ, байгаль орчны төлөв байдлын үнэлгээ, түүний тайланг тусгай зөвшөөрөл эзэмшигч, төсөл тус бүрээр; боажя

10.1.18.ё.ус ашиглах дүгнэлт, гадаргын болон гүний ус ашиглалт, дахин ашигласан усны хэмжээ, ус бохирдуулсны төлбөрийн хэмжээг зөвшөөрөл эзэмшигч, төсөл тус бүрээр. боажя

 10.2.Энэ хуулийн 10.1-д заасан мэдээллийг дараах этгээд доkр дурдсан байдлаар хариуцаж эрдэс баялаг олборлох үйлдвэрлэлийн үйл ажиллагааны мэдээллийн санд энэ хуульд заасан журмын дагуу тухай бүр оруулах, ил тод байдлын тайланд тусгаж цахимаар хүргүүлэх үүрэгтэй:

10.2.1.зөвшөөрөл олгох эрх бүхий төрийн байгууллага нь энэ хуулийн 10 дугаар зүйлийн 10.1.2, 10.1.3.г, 10.1.10.н-д заасан мэдээллийг;

10.2.2.уул уурхайн асуудал эрхэлсэн төрийн захиргааны төв байгууллага нь энэ хуулийн 10 дугаар зүйлийн 10.1.1, 10.1.4.г, 10.1.13.а-д заасан мэдээллийг;

10.2.3.байгаль орчны асуудал эрхэлсэн төрийн захиргааны төв байгууллага нь энэ хуулийн 10 дугаар зүйлийн 10.1.3.й, 10.1.10.л, 10.1.13.в, 10.1.13.д, 10.1.13.е, 10.1.13.ё, 10.1.18.б-10.1.18.ё-д заасан мэдээллийг;

10.2.4.санхүү, төсвийн асуудал эрхэлсэн төрийн захиргааны төв байгууллага нь энэ хуулийн 10 дугаар зүйлийн 10.1.10.д, 10.1.10.и, 10.1.10.й, 10.1.11.а, 10.1.15.ё, 10.1.15.з, 10.1.16-д заасан мэдээллийн улирал, жилийн нийт дүн мэдээллийг;

10.2.5.хөдөлмөр, нийгмийн хамгааллын асуудал эрхэлсэн төрийн захиргааны төв байгууллага нь энэ хуулийн 10 дугаар зүйлийн 10.1.10.ж-д заасан мэдээллийг улирал, жилээр;

10.2.6.зам, тээврийн асуудал эрхэлсэн төрийн захиргааны төв байгууллага нь энэ хуулийн 10 дугаар зүйлийн 10.1.8.д-д заасан мэдээллийг улирал, жилээр;

10.2.7.Монголбанк нь энэ хуулийн 10 дугаар зүйлийн 10.1.7.а, 10.1.10.г-д заасан мэдээллийг улирал, жилээр;

10.2.8.Үндэсний аудитын газар нь энэ хуулийн 10 дугаар зүйлийн 10.1.10.у-д заасан мэдээллийг;

10.2.9.ашигт малтмал, газрын тосны асуудал эрхэлсэн төрийн захиргааны байгууллага нь энэ хуулийн 10 дугаар зүйлийн 10.1.3.а-10.1.3.в, 10.1.4.а, 10.1.4.б, 10.1.4.е, 10.1.5, 10.1.10.ё, 10.1.10.и, 10.1.10.й, 10.1.13.а-10.1.13.в, 10.1.13.ё, 10.1.18.б-д заасан мэдээллийг;

10.2.10.татварын асуудал эрхэлсэн төрийн захиргааны байгууллага нь энэ хуулийн 10 дугаар зүйлийн 10.1.7.г, 10.1.10.а, 10.1.10.б, 10.1.10.р, 10.1.10.с-т заасан мэдээллийг;

10.2.11.гаалийн асуудал эрхэлсэн төрийн захиргааны байгууллага нь энэ хуулийн 10 дугаар зүйлийн 10.1.9.б, 10.1.9.в, 10.1.10.в-д заасан мэдээллийг;

10.2.12.улсын бүртгэлийн асуудал эрхэлсэн төрийн захиргааны байгууллага нь энэ хуулийн 10 дугаар зүйлийн 10.1.4-т заасан мэдээллийг;

10.2.13.төрийн өмчийн бодлого зохицуулалтын газар нь энэ хуулийн 10 дугаар зүйлийн 10.1.8.а, 10.1.15.а, 10.1.15.б, 10.1.15.ж-д заасан мэдээллийг;

10.2.14.нийгмийн даатгалын асуудал хариуцсан төрийн захиргааны байгууллага нь энэ хуулийн 10 дугаар зүйлийн 10.1.10.з-д заасан мэдээллийг;

10.2.15.цөмийн энергийн газар нь энэ хуулийн 10 дугаар зүйлийн 10.1.4.ё-д заасан мэдээллийг;

10.2.16.аймаг, нийслэлийн Засаг дарга нь энэ хуулийн 10 дугаар зүйлийн 10.1.3.д, 10.1.10.т, 10.1.11.а, 10.1.15.з, 10.1.18.а-д заасан мэдээллийг;

10.2.17.сум, дүүргийн Засаг дарга нь энэ хуулийн 10 дугаар зүйлийн 10.1.3.д, 10.1.3.е, 10.1.3.ё, 10.1.3.з, 10.1.3.и, 10.1.10.к, 10.1.10.м, 10.1.10.т, 10.1.11.б -д заасан мэдээллийг;

10.2.18.аймаг, нийслэлийн байгаль орчны алба нь энэ хуулийн 10 дугаар зүйлийн 10.1.4.в-д заасан мэдээллийг;

10.2.19.сав газрын захиргаа нь энэ хуулийн 10 дугаар зүйлийн 10.1.3.ж-д заасан мэдээллийг;

10.2.20.зөвшөөрөл эзэмшигч нь энэ хуулийн 10 дугаар зүйлийн 10.1.3.ё, 10.1.3.ж, 10.1.4.д, 10.1.4.ё, 10.1.6.а, 10.1.7.б, 10.1.7.в, 10.1.8.г, 10.1.9.а, 10.1.10.б, 10.1.10.е, 10.1.12, 10.1.14.а, 10.1.15.а, 10.1.15.б, 10.1.17-д заасан мэдээллийг;

10.2.21.төрийн болон орон нутгийн өмчит компани нь зөвшөөрөл нь энэ хуулийн 10 дугаар зүйлийн 10.2.9-д заасан мэдээллээс өөрт хамаарах мэдээллийг болон 10.1.8.б, 10.1.8.в, 10.1.15.в-10.1.15.е, 10.1.15.з-д заасан мэдээллийг.

**11 дүгээр зүйл.Мэдээллийн сангийн мэдээлэл нийлүүлэгч**

11.1.Мэдээллийн сангийн мэдээлэл нийлүүлэгч /цаашид “мэдээлэл нийлүүлэгч” гэх/ нь энэ хуульд заасны дагуу холбогдох мэдээллийг мэдээллийн санд оруулах үүрэг хүлээсэн, энэ хуулийн 7.2, 8.2, 9.2, 10.3-т заасан төрийн байгууллага, зөвшөөрөл эзэмшигч байна.

11.2.Мэдээлэл нийлүүлэгч дараах үүрэг хүлээнэ:

11.2.1.энэ хуульд заасан өөрийн хариуцах мэдээллээр олборлох үйлдвэрлэлийн ил тод байдлын тайлан гаргаж Үндэсний зөвлөлд хүргүүлэх, тайлагнах, шаардлагатай тайлбар, тодруулгыг сонирхогч этгээдэд өгөх;

11.2.2.хуульд заасны дагуу өөрийн хариуцах мэдээллийг өөрийн цахим хуудсанд олон нийтэд ойлгомжтой байдлаар байршуулан мэдээлэх, тогтмол шинэчлэх.

11.2.3.мэдээллийг бий болсноос хойш ажлын 10 өдрийн дотор багтаан энэ хуульд заасан холбогдох мэдээллийн санд баталгаажуулан оруулах үүрэгтэй бөгөөд тухайн мэдээлэлд өөрчлөлт орсон тохиолдолд ажлын 5 өдрийн дотор шинэчлэн мэдээллийн санд баталгаажуулан оруулах;

11.2.4.ил тод байдлын тайлан, мэдээллийг энэ хуульд заасан журам, батлагдсан маягтын дагуу, холбогдох шаардлагыг ханган цахимаар мэдээллийн санд оруулах, эсхүл мэдээллийн сан хариуцагчид илгээх;

11.2.5.Үндэсний зөвлөл, түүний ажлын албанаас шаардсан тодруулгын хариуг ажлын 10 өдөрт багтаан үнэн зөв гаргаж хүргүүлэх, шаардлагатай мэдээллийг харьяа байгууллага, албан тушаалтан, хамаарал бүхий нэгж, салбар, толгой, охин компаниар гаргуулж хүргүүлэх;

11.2.6.мэдээллийн санд мэдээллийг цаг хугацаанд нь үнэн зөв, бүрэн оруулах, баталгаажуулсан, оруулсан мэдээллийн үнэн зөв байдлыг хариуцах;

11.2.7.олборлох үйлдвэрлэлийн ил тод байдлын хууль тогтоомжийг хэрэгжүүлэх байгууллага, албан тушаалтны хууль ёсны шийдвэр, шаардлагыг биелүүлэх;

11.2.8.мэдээллийн санд мэдээллээ оруулах эрх бүхий албан тушаалтан нь бүрэн гүйцэд, үнэн зөв бичиг баримттай байх;

11.3.Зөвшөөрөл эзэмшигч нь энэ хуульд заасан олборлох үйлдвэрлэлийн ил тод байдлын тайлан гаргахтай холбоотой сургалт, мэргэжил арга зүйн туслалцаа, тодруулга, мэдээллийг үнэ төлбөргүй авах эрхтэй.

 11.4.Мэдээлэл нийлүүлэгчээс мэдээллийн санд мэдээлэл оруулах журам, хугацаа, оруулсан мэдээлэлд тавигдах шаардлага, мэдээллийн маягтыг энэ хуульд заасан Үндэсний зөвлөл батална.

**12 дугаар зүйл.Мэдээллийн сан хариуцагч, мэдээллийн сан дахь мэдээллийн хадгалалт, ашиглалт**

 12.1.Амьтан агнах, барих болон ойн баялаг, усны нөөц ашиглах үйл ажиллагааны мэдээллийн санг байгаль орчны асуудал хариуцсан төрийн захиргааны төв байгууллага хариуцна.

 12.2.Эрдэс баялаг олборлох үйлдвэрлэлийн мэдээллийн санг геологи, уул уурхай, газрын тосны асуудал хариусан төрийн захиргааны төв байгууллага хариуцна.

 12.3.Мэдээллийн сан хариуцагч этгээд нь мэдээллийн сангийн бүрдүүлбэрт хяналт тавих, бүрдүүлэх ажлыг зохион байгуулах, мэдээллийн сан дахь мэдээллийн ил тод байдлын хэрэгжилтийг хангах, мэдээллийн сангийн хэвийн, найдвартай ажиллагаа, аюулгүй байдлыг хариуцан хангаж ажиллах үүрэгтэй.

12.4.Мэдээллийн сангийн хэвийн үйл ажиллагаа, мэдээллийн аюулгүй байдлыг хангах журмыг Засгийн газар батална.

12.5.Мэдээллийн сангийн мэдээлэл нь хорин жилээс доошгүй хугацаанд хадгалагдаж, хуульд өөрөөр заагаагүй бол олон нийтэд ил тод, нээлттэй байна.

12.6.Холбогдох төрийн байгууллага, иргэн, хуулийн этгээд нь мэдээллийг тодорхой хугацаагаар нууцлах хүсэлт гаргаж болох бөгөөд тухайн хүсэлтийг Үндэсний зөвлөл шийдвэрлэнэ.

12.7.Энэ хуулийн 12.6-д заасан мэдээллийг тодорхой хугацаагаар нууцлах журам, хугацааг Засгийн газар батална.

12.8.Энэ хуулийн 12 дугаар зүйлийн 12.6-д заасан мэдээллийг тодорхой хугацаанд нууцлах тохиолдолд тухайн этгээд мэдээллийн санд тайлан, мэдээлэл гаргах үүргээс чөлөөлөгдөхгүй.

 **ГУРАВДУГААР БҮЛЭГ**

**ҮНДЭСНИЙ ЗӨВЛӨЛ, ТҮҮНИЙ САНХҮҮЖИЛТ, ОЛБОРЛОХ ҮЙЛДВЭРЛЭЛИЙН ИЛ ТОД БАЙДЛЫН ТАЙЛАН**

**13 дугаар зүйл.Үндэсний зөвлөл**

13.1.Олборлох үйлдвэрлэлийн ил тод байдлын тухай хууль тогтоомжийн хэрэгжилтийг хангах, зохион байгуулах, хяналт тавих, олборлох үйлдвэрлэлийн ил тод байдлын хэрэгжилтийг Засгийн газарт тайлагнах чиг үүрэг бүхий, төрийн байгууллага, зөвшөөрөл эзэмшигч болон иргэний нийгмийн байгууллагын төлөөллөөс бүрдсэн Үндэсний зөвлөл нь Ерөнхий сайдын дэргэд ажиллана.

13.2.Үндэсний зөвлөлийн бүрэлдэхүүнд Хүний эрхийн үндэсний комисс, Авлигатай тэмцэх газар, байгаль орчин, геологи, уул уурхай, санхүү, төсөв, хууль зүйн асуудал эрхэлсэн төрийн захиргааны төв байгууллага, зөвшөөрөл эзэмшигч болон иргэний нийгмийн байгууллагын төлөөллийг тэнцвэртэйгээр оролцуулна.

13.3.Үндэсний зөвлөл дэх зөвшөөрөл эзэмшигч, иргэний нийгмийн байгууллагын төлөөллийг нээлттэй сонгон шалгаруулж, 3 жилийн хугацаагаар томилно.

13.4.Олборлох үйлдвэрлэлийн ил тод байдал, сайн засаглалыг  хангах, авлига болон ашиг, сонирхлын зөрчлийг бууруулах чиглэлээр мэргэшсэн мэргэжлийн холбоо, олон улсын байгууллага, иргэний нийгмийн байгууллагын төлөөллийг Үндэсний зөвлөлийн бүрэлдэхүүнд сонгон шалгаруулж оролцуулна.

13.5.Үндэсний зөвлөлийн ажиллах журам, бүтэц, бүрэлдэхүүн, Үндэсний зөвлөл болон салбар зөвлөлийн бүрэлдэхүүнд зөвшөөрөл эзэмшигч, иргэний нийгмийн байгууллагын төлөөллийг сонгон шалгаруулж, томилох журмыг Засгийн газар батална.

13.6.Байгаль орчны асуудал хариуцсан Засгийн газрын гишүүн Үндэсний зөвлөлийн даргыг, геологи, уул уурхайн асуудал хариуцсан Засгийн газрын гишүүн Үндэсний зөвлөлийн нарийн бичгийн даргыг Засгийн газарт санал болгоно.

13.7.Үндэсний зөвлөл дараах бүрэн эрхийг хэрэгжүүлнэ:

13.7.1.олборлох үйлдвэрлэлийн ил тод байдлын нэгдсэн тайланг энэ хуульд заасан салбар бүрээр хэлэлцэх, олон нийтэд мэдээлэх, Засгийн газарт хүргүүлэх;

13.7.2.олборлох үйлдвэрлэлд үйл ажиллагаатай холбогдуулан төрийн байгууллага, зөвшөөрөл эзэмшигч, иргэн, иргэний нийгмийн байгууллагатай хамтран ажиллах, хоорондын зохистой харилцаа, хамтын ажиллагааг дэмжих;

13.7.3.олборлох үйлдвэрлэлийн ил тод байдлын тайланг үндэслэн авах шаардлагатай арга хэмжээг тодорхойлсон зөвлөмж гаргах, зөвлөмжийг холбогдох этгээдэд хүргүүлэх, зөвлөмжийн хэрэгжилтийн талаар шаардах, хариу, мэдээлэл авах;

13.7.4.олборлох үйлдвэрлэлийн ил тод байдлыг сурталчлах, ил тод байдлын талаарх олон нийтийн мэдлэг, боловсролыг дээшлүүлэх арга хэмжээ, олон нийтийн хэлэлцүүлгийг зохион байгуулах;

13.7.5.олборлох үйлдвэрлэлийн ил тод байдлын тайлан гаргахтай холбоотой мэргэжил арга зүйн туслалцаа үзүүлэх, тодруулга өгөх, сургалт, хэлэлцүүлгийг зохион байгуулах;

13.7.6.олборлох үйлдвэрлэлийн ил тод байдлыг хэрэгжүүлэхтэй холбоотой санал боловсруулж, төрийн холбогдох байгууллагад хүргүүлж шийдвэрлүүлэх;

13.7.7.Үндэсний зөвлөлийн шийдвэрийн биелэлт, тайлан нэгтгэгчийн үйл ажиллагаа болон олборлох үйлдвэрлэлийн ил тод байдлын хэрэгжилтэд хяналт тавих, энэ чиглэлээр төрийн болон төрийн бус байгууллагатай хамтарч ажиллах;

13.7.8.энэ хуульд заасан үүргээ зохих ёсоор биелүүлж байгаа тайлан гаргагч зөвшөөрөл эзэмшигч болон төр, иргэний нийгмийн байгууллагыг олон нийтэд сурталчлах;

13.7.9.олборлох үйлдвэрлэлийн ил тод байдлыг хэрэгжүүлэхтэй холбоотой заавар, маягт, зөвлөмж батлах, тэдгээрийн хэрэгжилтийг хангах ажлыг зохион байгуулах;

13.7.10.олборлох үйлдвэрлэлийн үйл ажиллагаатай газар дээр нь танилцах, тухайн газар, обьектод саадгүй нэвтрэх, холбогдох мэдээ, баримт бичгийг гаргуулж танилцах, түүнийг хуулбарлан авах, шаардлагатай тохиолдолд холбогдох шинжээч, мэргэжилтэн оролцуулж дүгнэлт гаргуулах, мэдээлэл, ил тод байдлын тайлангийн үнэн зөв байдлыг нягтлах.

 Тайлбар: Үндэсний зөвлөл нь энэ хуулийн 13.7.10-т заасан бүрэн эрхийг ажлын хэсэг болон төлөөлөгч томилж хэрэгжүүлж болно.

13.8.Үндэсний зөвлөл нь төр, зөвшөөрөл эзэмшигч, иргэний нийгмийн байгууллагын тэнцвэртэй төлөөллөөс бүрдсэн, олборлох үйлдвэрлэлийн ил тод байдлын хууль тогтоомж, бодлого, шийдвэрийг орон нутагт хэрэгжүүлэх чиг үүрэг бүхий салбар зөвлөлийг байгуулж болно.

13.9.Салбар зөвлөлийн ажиллах журам, бүтэц, чиг үүрэг, бүрэлдэхүүнийг Үндэсний зөвлөл батална.

13.10.Аймаг, нийслэлийн Засаг дарга нь энэ хуульд заасан салбар зөвлөлийн бүрэлдэхүүнийг томилж, батлуулахаар Үндэсний зөвлөлд санал хүргүүлнэ.

Тайлбар: Сум, дүүрэг нь олборлох үйлдвэрлэлийн ил тод байдлын тайлан гаргахгүй бөгөөд холбогдох мэдээллийг жил бүрийн 3 дугаар сарын 15-ны дотор аймаг, нийслэлд хүргүүлнэ.

**14 дүгээр зүйл.Үндэсний зөвлөлийн Ажлын алба**

14.1.Үндэсний зөвлөл нь дараах чиг үүрэг бүхий бие даасан Ажлын албатай байна.

14.1.1.энэ хуульд заасан олборлох үйлдвэрлэлийн ил тод байдлын тайланг хүлээн авах;

14.1.2.энэ хуульд заасан олборлох үйлдвэрлэлийн ил тод байдлын нэгдсэн тайланг боловсруулах;

14.1.3.мэдээлэлд дүн шинжилгээ хийх;

14.1.4.олборлох үйлдвэрлэлийн ил тод байдлыг сайжруулах, салбарын болон салбар хоорондын уялдааг хангах санал, зөвлөмж боловсруулах;

14.1.5.Үндэсний зөвлөл, салбар зөвлөлийн хуралдааныг зохион байгуулахад дэмжлэг үзүүлэх.

14.2.Үндэсний зөвлөл нь Ажлын албаны зохион байгуулалтын бүтэц, үйл ажиллагааны стратегийг баталж, үйл ажиллагааны төсвийн саналыг энэ хуулийн 21 дүгээр зүйлд заасны дагуу Ерөнхий сайдад хүргүүлнэ.

14.3.Ажлын албаны даргыг Үндэсний зөвлөл томилно.

14.4.Зөвшөөрөл эзэмшигчийн эрх бүхий этгээд олборлох үйлдвэрлэлийн ил тод байдлын тайланг баталгаажуулаагүй бол Ажлын алба хүлээн авахаас татгалзах эрхтэй.

14.5.Үндэсний зөвлөл, түүний Ажлын албаны үйл ажиллагаанд хуульд зааснаас бусад тохиолдолд аливаа этгээд хөндлөнгөөс нөлөөлөх, саад учруулахыг хориглоно.

14.6.Зөвшөөрөл эзэмшигч нь хүндэтгэн үзэх шалтгааны улмаас энэ хуульд заасан хугацаанд тухайн жилийн тайлан гаргах боломжгүй болсон тухай Үндэсний зөвлөлд мэдэгдсэн бол Үндэсний зөвлөл тайлан гаргах хугацааг 6 сараар хойшлуулж болно.

Тайлбар: "хүндэтгэн үзэх шалтгаан" гэж Татварын ерөнхий хуулийн 6 дугаар зүйлийн 6.1.41-д заасан нөхцөл байдлыг ойлгоно.

**15 дугаар зүйл.Олборлох үйлдвэрлэлийн ил тод байдлын тайлан**

15.1.Олборлох үйлдвэрлэлийн ил тод байдлын тайлан нь салбар тус бүрт дор дурдсан төрөлтэй байна:

15.1.1.төрийн байгууллагын;

15.1.2.зөвшөөрөл эзэмшигчийн;

15.1.3.иргэний нийгмийн байгууллагын;

15.1.4.нэгдсэн тайлан.

15.2.Энэ хуулийн 15.1.1, 15.1.2-т заасан тайлангийн маягтыг энэ хуулийн 8, 9, 10 дугаар зүйлд заасан мэдээлэл бүрийг хамруулж Үндэсний зөвлөл батална.

**16 дугаар зүйл.Төрийн байгууллагын ил тод байдлын тайлан**

16.1.Төрийн байгууллагын ил тод байдлын тайланг энэ хуульд заасан мэдээлэл нийлүүлэгч төрийн байгууллага гаргана.

16.2.Мэдээлэл нийлүүлэгч төрийн байгууллага нь тухайн жилийн ил тод байдлын тайланг дараа оны 4 дүгээр сарын 15-ны өдрийн дотор гаргаж, мэдээллийн санд оруулна.

16.3.Мэдээлэл нийлүүлэгч төрийн байгууллага нь ил тод байдлын тайланг нягтлан бодох бүртгэлийн олон улсын стандартад нийцүүлэн төрийн аудитын байгууллагаар баталгаажуулсан санхүүгийн тайлангийн мэдээлэлд үндэслэн гаргана.

**17 дугаар зүйл.Зөвшөөрөл эзэмшигчийн ил тод байдлын тайлан**

17.1.Зөвшөөрөл эзэмшигч нь тухайн жилийн ил тод байдлын тайланг дараа оны 4 дүгээр сарын 15-ны өдрийн дотор гаргаж, мэдээллийн санд оруулна.

17.2.Зөвшөөрөл эзэмшигч нь ил тод байдлын тайланг баталгаажсан санхүүгийн тайланд үндэслэн гаргана.

**18 дугаар зүйл.Иргэний нийгмийн байгууллагын ил тод байдлын тайлан**

18.1.Зөвшөөрөл эзэмшигчээс хандив, тусламж, дэмжлэг, урамшуулал зэрэг болон бусад аливаа хэлбэрээр санхүүжилт авсан иргэний нийгмийн байгууллага энэ хуулийн 15.1.3-т заасан ил тод байдлын тайланг жилээр гаргаж дараа оны 4 дүгээр сарын 15-ны өдрийн дотор мэдээллийн санд оруулна.

18.2.Иргэний нийгмийн байгууллагын ил тод байдлын тайланд дор дурдсан мэдээллийг тусгана:

18.2.1.үүсгэн байгуулагч, удирдах зөвлөл, гүйцэтгэх удирдлагын дэлгэрэнгүй мэдээлэл;

18.2.2.санхүүжилт, түүний зориулалт, зарцуулалтын мэдээлэл;

18.2.3.үйл ажиллагааны чиглэл, олборлох үйлдвэрлэлийн ил тод байдал, засаглалын чиглэлээр хэрэгжүүлсэн ажлын мэдээлэл;

18.2.4.энэ хуульд заасан мэдээллийн сангийн мэдээлэл нийлүүлэгчтэй байгуулсан гэрээ, хэлцлийн мэдээлэл.

**19 дүгээр зүйл.Олборлох үйлдвэрлэлийн** **ил тод байдлын нэгдсэн тайлан**

19.1.Үндэсний зөвлөл нь энэ хуулийн 15 дугаар зүйлийн 15.1.4-т заасан олборлох үйлдвэрлэлийн ил тод байдлын нэгдсэн тайланг энэ хуульд заасан олборлох үйлдвэрлэлийн салбар тус бүрээр гаргах ба дараа оны 10 дугаар сарын 01-ний өдрийн дотор хэлэлцэн олон нийтэд мэдээлж, Засгийн газарт хүргүүлнэ.

19.2.Олборлох үйлдвэрлэлийн ил тод байдлын нэгдсэн тайланд энэ хуулийн 16, 17 дугаар зүйлд заасан тайлангийн төлбөр, орлогын дүнгийн тэнцлээс гадна дор дурдсан мэдээллийг тусгана:

19.2.1.улсын эдийн засагт олборлох үйлдвэрлэлийн эзлэх хувь хэмжээ;

19.2.2.олборлох үйлдвэрлэлийн нийт орлого, тэдгээрийн дотор төсвийн орлогын дүн, төсвийн орлогын хуваарилалт, төсвийн орлогын тогтвортой байдлын тухай;

19.2.3.олборлосон, боловсруулсан, борлуулсан, экспортолсон эрдэс баялаг, баяжмал, бүтээгдэхүүний төрөл, хэмжээг зөвшөөрөл, төсөл тус бүрээр;

19.2.4.зөвшөөрөл эзэмшигчээс төр, төрийн бус байгууллагад өгсөн хандив, тусламж, дэмжлэгийн хэмжээ, хэлбэр;

19.2.5.зөвшөөрөл эзэмшигчийн болон төрийн байгууллагын ил тод байдлын тайлан хоорондын зөрүү, түүний тайлбар, тодруулга;

19.2.6.ил тод байдлын тайлан ирүүлээгүй зөвшөөрөл эзэмшигч болон төрийн байгууллагын талаарх мэдээлэл;

19.2.7.олборлох үйлдвэрлэлийн ил тод байдал, засаглалыг сайжруулах талаархи дүгнэлт, зөвлөмж, өмнөх тайлангийн зөвлөмжийн хэрэгжилт.

19.3.Олборлох үйлдвэрлэлийн ил тод байдлын нэгдсэн тайланд өгсөн иргэний нийгмийн нийт байгууллагын дүгнэлтийг тухайн тайлан гаргагч этгээд, эсхүл дүгнэлт гаргасан иргэний нийгмийн байгууллагаас Үндэсний зөвлөлд хүргүүлж, танилцуулна.

**20 дугаар зүйл.Ил тод байдлын тайлангийн зөрүүг хянан шийдвэрлэх**

20.1.Ажлын алба нь олборлох үйлдвэрлэлийн ил тод байдлын нэгдсэн тайланд тусгасан мэдээллийн зөрүүг тодруулах хүсэлтийг холбогдох тайлан гаргасан үүрэг бүхий этгээдэд хүргүүлж болно.

20.2.Энэ хуулийн 20 дугаар зүйлийн 20.1-д заасан хүсэлтийг хүлээн авсан этгээд ажлын 5 өдрийн дотор холбогдох нэмэлт мэдээлэл, тайлбарыг Ажлын албанд хүргүүлнэ.

20.3.Ажлын алба нь энэ хуулийн 20 дугаар зүйлийн 20.2-т заасан мэдээлэл, тайлбарыг хүлээн авсны дараа зөрүүг хэрхэн шийдвэрлэсэн талаар тухайн этгээдэд албан бичгээр мэдэгдэнэ. Тухайн этгээд шаардлагатай тохиолдолд зөрүү үүсгэж байгаа мэдээлэлтэй танилцаж болно.

20.4.Ажлын алба нь тайлангийн зөрүүг шийдвэрлэх боломжгүй гэж үзвэл энэ талаар тайлбар, зөвлөмжийг олборлох үйлдвэрлэлийн ил тод байдлын нэгдсэн тайланд тусгах бөгөөд энэ талаар тайлан гаргах үүрэг бүхий этгээдэд мэдэгдэнэ.

20.5.Үндэсний зөвлөл нь олборлох үйлдвэрлэлийн ил тод байдлын нэгдсэн тайланд тусгагдсан зөрүүг хэрхэн шийдвэрлэж болох талаарх зөвлөмжийг Засгийн газарт хүргүүлнэ.

**21 дүгээр зүйл.Олборлох үйлдвэрлэлийн** **ил тод байдлыг хэрэгжүүлэх үйл ажиллагааны санхүүжилт**

21.1.Олборлох үйлдвэрлэлийн ил тод байдлыг хэрэгжүүлэх үйл ажиллагааны зардлыг улсын төсвөөс санхүүжүүлнэ.

21.2.Ажлын алба нь Үндэсний зөвлөл, түүний бүтцийн байгууллагын үйл ажиллагааны жилийн төсвийн төслийг Төсвийн тухай хуульд заасан журмын дагуу бэлтгэн Засгийн газрын Хэрэг эрхлэх газарт хүргүүлэх ба төсвийн ерөнхийлөн захирагч уг төсвийн төслийг багцдаа тусган зохих журмын дагуу шийдвэрлүүлнэ.

21.3.Салбар зөвлөлийн төсвийг тухайн аймаг, нийслэлийн төсөвт тусган санхүүжүүлнэ.

21.4.Олборлох үйлдвэрлэлийн ил тод байдлыг хангах үйл ажиллагааны санхүүжилт нь бие даасан, хараат бусаар ажиллах нөхцөлийг бүрдүүлэхэд хүрэлцээтэй байна.

21.5.Олборлох үйлдвэрлэлийн ил тод байдлыг хангах үйл ажиллагаанд мэдээлэл нийлүүлэгч этгээдээс зээл, хандив, дэмжлэг, тусламж авахыг хориглоно.

**22 дугаар зүйл.Улсын Их Хурлын бүрэн эрх**

22.1.Улсын Их Хурлаас олборлох үйлдвэрлэлийн ил тод байдлыг хангах талаар дараах бүрэн эрхийг хэрэгжүүлнэ:

 22.1.1.Засгийн газраас хүргүүлсэн олборлох үйлдвэрлэлийн ил тод байдлын нэгдсэн тайланг жил бүрийн 4 дүгээр улиралд багтаан холбогдох байнгын хороогоор хэлэлцэж, санал, дүгнэлт гаргах.

**23 дугаар зүйл.Засгийн газрын бүрэн эрх**

23.1.Засгийн газар олборлох үйлдвэрлэлийн ил тод байдлыг хангах талаар дараах бүрэн эрхийг хэрэгжүүлнэ:

23.1.1.олборлох үйлдвэрлэлийн ил тод байдлын тухай хууль тогтоомжийн хэрэгжилтийг зохион байгуулах;

23.1.2.олборлох үйлдвэрлэлийн ил тод байдлын нэгдсэн тайланг салбар тус бүрээр хэлэлцэн, шаардлагатай арга хэмжээний саналын хамт 10 дугаар сарын 25-ны дотор Улсын Их Хуралд хүргүүлэх.

**24 дүгээр зүйл.Аймаг, сум, нийслэл, дүүргийн иргэдийн Төлөөлөгчдийн Хурлын чиг үүрэг**

24.1.Аймаг, сум, нийслэл, дүүргийн иргэдийн Төлөөлөгчдийн Хурал нь олборлох үйлдвэрлэлийн ил тод байдлыг хангах талаар дараах чиг үүргийг хэрэгжүүлнэ:

 24.1.1.зөвшөөрөл эзэмшигчтэй холбоотой гаргасан аливаа шийдвэрийн талаарх мэдээллийг тухайн шатны Засаг даргад хүргүүлэх;

 24.1.2.түгээмэл тархацтай ашигт малтмалын тусгай зөвшөөрөл, түүнтэй холбоотой бусад мэдээллийг тухайн шатны Засаг даргад хүргүүлэх.

**ДӨРӨВДҮГЭЭР БҮЛЭГ**

**БУСАД**

**25 дугаар зүйл.Гомдол хянан шийдвэрлэх**

25.1.Энэ хуулийн мэдээлэл нийлүүлэгч этгээд нь эрх, хууль ёсны ашиг сонирхол нь зөрчигдсөн гэж үзвэл холбогдох хуулийн дагуу гомдол гаргах эрхтэй:

25.1.1.Ажлын алба, салбар зөвлөлийн үйл ажиллагаатай холбогдох гомдлыг Үндэсний зөвлөлд;

25.1.2.Үндэсний зөвлөлийн шийдвэр, үйл ажиллагаатай холбогдох гомдлыг Засгийн газарт.

25.2.Энэ хуулийн 25 дугаар зүйлийн 25.1-д заасны дагуу гаргасан шийдвэрийг эс зөвшөөрвөл гомдлоо шүүхэд гаргах эрхтэй.

**26 дугаар зүйл.Хууль тогтоомж зөрчигчид хүлээлгэх хариуцлага**

26.1.Энэ хуулийг зөрчсөн албан тушаалтны үйлдэл нь гэмт хэргийн шинжгүй бол Захиргааны ерөнхий хууль, Төрийн албаны тухай хуульд заасан хариуцлага хүлээлгэнэ.

26.2.Энэ хуулийг зөрчсөн хувь хүн, хуулийн этгээдэд Эрүүгийн хууль, эсхүл Зөрчлийн тухай хуульд заасан хариуцлага хүлээлгэнэ.

**27 дугаар зүйл.Хууль хүчин төгөлдөр болох**

27.1.Энэ хуулийг 2023 оны .... сарын ...-ний өдрөөс эхлэн дагаж мөрдөнө

ГАРЫН ҮСЭГ

1. Монгол Улсын Үндсэн хууль “Төрийн мэдээлэл” эмхэтгэлийн 1992 оны 1 дугаарт нийтлэгдсэн. [↑](#footnote-ref-1)